title: Antti Puuhaara

text: Niin hän saapui kotiin kertomaan apelleen, missä onni piilee. Vastaus ei ollut apen mieleen, ja Antti sai hänen maansa kaivettavakseen, kun taas appi lähti kohti Pohjolaa hankkimaan samoja rikkauksia kuin Antti oli saanut jättiläisiltä. Kun hän saapui joelle, otti eukko hänet veneeseensä, hyppäsi maihin ja sysäsi veneen joelle, ja niin tuli kauppiaasta Louhen lautturi.


title: Antti Puuhaara

text: Antti Puuhaara -sarjakuvaa käsikirjoitti Raul Roine ja piirsi aluksi Aarne Nopsanen vuoteen 1943 saakka, jonka jälkeen piirtäjäksi vaihtui Risto Mäkinen. Tarinoita ilmestyi Yhteishyvä-lehden lisäksi yhdessätoista Otavan julkaisemassa sarjakuvakirjassa 1939–1956.


title: Juoksukäet

text: Juoksukäet ("Geococcyx") on käkien heimoon kuuluva käkilintusuku. Juoksukäkien sukuun kuuluu BirdLife Suomen mukaan kaksi lajia.


title: Jahangir

text: Jahangir (31. elokuuta 1569 Fatehpur Sikri, Intia – 28. lokakuuta 1627 matkalla Lahoreen, nykyään Pakistanissa) oli neljäs Intian suurmogulihallitsija. Hän hallitsi vuosina 1605–1627


Jahangir


title: Jahangir

text: Häntä hallitsijana edeltäneen isänsä Akbarin tavoin Jahangir oli suvaitsevainen ei-muslimeja kohtaan ja oli suuri taiteiden tukija. Hän jatkoi isänsä aloittamalla hallintolinjalla ja laajensi valtakuntaa. Jahangirin persialaissyntyinen vaimo ja tämän perhe saivat huomattavaa poliittista vaikutusvaltaa hovissa.. Myös persialainen kulttuuri sai jalansijaa Jahangirin hallitsemassa Suurmogulien valtakunnassa.


title: TUL Cup 2007

text: Työväen Urheiluliiton jalkapallomestaruus ratkaistiin Pirkkahallissa 3.–4.3.2007. Ykkösessä pelaava TPV vei vuoden 2007 TUL:n mestaruuden. Loppuottelussa joukkue kaatoi FC KooTeePeen rangaistuspotkukilpailun jälkeen varsinaisen peliajan päättyessä maalittomaan tasapeliin.


title: Pirkko Valtonen

text: Pirkko Mirjam Valtonen (4. elokuuta 1931 Pori – 26. kesäkuuta 2014 Pori) oli suomalainen poliitikko. Hänen puolueensa oli Suomen Sosialidemokraattinen Puolue.


title: Pirkko Valtonen

text: Valtonen toimi kansanedustajana Turun läänin pohjoisesta vaalipiiristä vuosina 1978–1983 ja ja 1985–1987. Hän nousi eduskuntaan kahdesti varaedustajan paikalta, ensimmäisen kerran lokakuussa 1978 Uljas Mäkelän tilalle ja toisen kerran syyskuussa 1985 Pirkko Työläjärven tilalle. Hän toimi eduskuntavuosinaan jäsenenä toisessa lakivaliokunnassa, lakivaliokunnassa, sosiaalivaliokunnassa, suuressa valiokunnassa ja talousvaliokunnassa.


title: Pirkko Valtonen

text: Valtonen toimi poliittisella urallaan myös muun muassa Porin kaupunginvaltuuston jäsenenä 1965–1992, presidentin valitsijamiehenä presidentinvaalissa 1982 ja puolueensa naisjärjestön varapuheenjohtajana, toisena varapuheenjohtajana 1981–1986 ja ensimmäisenä varapuheenjohtajana 1987–1990.


title: Pirkko Valtonen

text: Valtonen oli koulutukseltaan merkonomi, joksi hän valmistui vuonna 1951 Porin kauppaoppilaitoksesta. Hän työskenteli vuodesta 1952 vuoteen 1994 Kansaneläkelaitoksen palveluksessa, viimeksi vakuutuspäällikkönä. Hänelle myönnettiin vuonna 1995 sosiaalineuvoksen arvonimi.


title: Pirkko Valtonen

text: Valtonen oli naimisissa vuodesta 1953 ja hänellä oli kaksi lasta, vuonna 1955 syntynyt poika ja vuonna 1957 syntynyt tytär.


title: Helpitähkiö

text: Helpitähkiö ("Phleum phleoides", myös "P. boehmeri") on monivuotinen, Euraasiassa tavattava kuivien niittyjen ja arojen heinäkasvi. Helpitähkiö on Suomessa rauhoitettu Ahvenanmaalla, ja luokiteltu koko maassa silmälläpidettäväksi lajiksi.


title: Helpitähkiö

text: Mätästävästi kasvava helpitähkiö kasvaa 30–50 cm korkeaksi. Varret ovat kaljuja ja tyviosistaan violetin värisiä. Lehtilapa on melko lyhyt, 2–3 mm leveä, kouruinen ja pitkäsuippuinen. Lehden kieleke on lyhyt ja tylppä. Kukinto on hieman haarova, tiheä, karkea, tähkämäinen röyhy. Kooltaan se on 3–12 cm x 3–6 cm. Tähkylät ovat 2–4 mm pitkiä, litteitä, kaljuja, karkeita ja yksikukkaisia. Kaleet ovat vino- tai suippokärkisiä, teräväselkäisiä, tylppiä. Kaleen ota on lyhyt tai se puuttuu kokonaan. Helpeet ovat kaleita lyhyempiä ja tylppiä. Ulkohelve on vihneetön. Helpitähkiö kukkii Suomessa touko-kesäkuussa.


title: Helpitähkiö

text: Helpitähkiö muistuttaa samaan sukuun kuuluvaa nurmitähkiötä eli timoteita ("P. pratense"). Lajit on helppo erottaa taivuttamalla kukintoa, jolloin nurmitähkiön kukinto säilyttää tähkämäisyytensä taivutettunakin, mutta helpitähkiön kukinnossa sen haarat eroavat kukintorangasta.


title: Helpitähkiö

text: Helpitähkiötä tavataan Euroopassa Espanjasta läpi Keski- ja Itä-Eurooppaan. Etelässä levinneisyysalue rajoittuu Pohjois-Italiaan, Pohjois-Kreikkaan, Turkkiin ja Kaukasukselle, pohjoisessa Ison-Britannian eteläosiin, Etelä-Norjaan, Keski-Ruotsiin, Etelä-Suomeen ja Baltiaan. Venäjän keskiosista levinneisyysalue jatkuu edelleen leveänä vyöhykkeenä Keski-Aasiaan saakka. Suomessa helpitähkiötä on tavattu Ahvenanmaalta sekä paikoin muualta Etelä-Suomessa. Lajista on myös yksittäinen esiintymä Raahen seudulla. Laji on kuitenkin hävinnyt monilta entisiltä esiintymisalueiltaan. Ahvenanmaalla helpitähkiö on muinaistulokas, Manner-Suomessa uustulokas.


title: Helpitähkiö

text: Suomessa helpitähkiö kasvaa kuivilla, avoimilla rinneniityillä. Laji on kalkinsuosija. Lajin suurimpana uhkana Suomessa on kasvupaikkojen umpeenkasvu laidunnuksen loputtua.


title: Droue-sur-Drouette

text: Droue-sur-Drouette on kunta Ranskassa, Centren alueella Eure-et-Loirin departementissa. Kunnassa oli 1 246 asukasta vuonna 2008.


title: Rintakuva

text: Rintakuva ( ylävartalo) on kuva ihmisen vartalon yläosasta. Se liittyy tavallisesti kuvanveistoon, mutta voi olla myös maalaus, piirustus tai grafiikkaa. Rintakuva voi olla muotokuva, joka näyttää vain aiheen pään ja olkapäät.


title: Rintakuva

text: Suomen eduskunnan valtiosalissa on eduskunnan puhemiehenä toimineiden presidenttien rintakuvat.


title: Polypodiales

text: Polypodiales on saniaisten "Pteridopsida"-luokkaan kuuluva lahko. Se sisältää suurimman osan nykyisistä saniaislajeista. Smithin luokittelussa (2006) lahkoon kuuluu kaksi lähisukuisten heimojen ydinryhmää ja neljä sukupuun tyvipuolen heimoa, yhteensä 15 saniaisheimoa. Joissain luokitteluissa toisen pääryhmän (raunioiskasvit Aspleniaceae sukulaisineen) heimoja on viety muihin lahkoihin. Polypodiales-lahkon synonyymejä ovat muun muassa Aspleniales, Athyriales, Blechnales, Dryopteridales ja Pteridales.


title: Salviniales

text: Salviniales on saniaisten "Pteridopsida"-luokkaan kuuluva kasvilahko. Siihen sisältyy Smithin luokittelussa (2006) kaksi heimoa: Marsileaceae ja Salviniaceae. Joissain luokitteluissa lahkossa on myös kolmas heimo Azollaceae. Salvinialesiin on yhdistetty aiempi Marsileales-lahko.


title: Salviniales

text: Salviniales-lahkossa on monia vesisaniaislajeja. Suomessa tavataan vain yksi laji, hyvin harvinainen ormio ("Pilularia globulifera").


title: Bertil Karlsson (jääkiekkoilija)

text: Bertil ”Masen” Karlsson (1. tammikuuta 1938 – 9. maaliskuuta 2011) oli ruotsalainen jääkiekkoilija, pelipaikaltaan puolustaja.


title: Bertil Karlsson (jääkiekkoilija)

text: Karlsson pelasi suurimman osan edustusjoukkueuraansa, 1950-luvulta alkaen, gävleläisseura Strömsbro IF:ssä, joka oli myös hänen kasvattajaseuransa. Vuonna 1968 hän siirtyi kahdeksi kaudeksi toiseen gävleläisseuraan Brynäs IF:ään, jossa oli voittamassa vuonna 1970 Ruotsin jääkiekkomestaruutta. Kovaotteisena puolustajana tunnettu Karlsson toimi myöhemmin yhden kauden Storviks IF:n pelaajavalmentajana ja muutaman vuoden Strömsbro IF:n päävalmentajana.


title: Bertil Karlsson (jääkiekkoilija)

text: Karlsson edusti Ruotsin jääkiekkomaajoukkuetta kolmissa jääkiekon maailmanmestaruuskilpailuissa, ensimmäisen kerran Prahassa 1959. Colorado Springsissä 1962 hän oli voittamassa maailmanmestaruutta ja Tukholmassa 1963 MM-hopeaa. Yhteensä hän pelasi maansa maajoukkueessa 66 A-maaottelua, viisi B-maaottelua ja kaksi nuorten maaottelua.


title: Bertil Karlsson (jääkiekkoilija)

text: Bertil Karlssonin kymmenen vuotta nuorempi veli Torsten Karlsson pelasi niin ikään jääkiekkoa Strömsbro IF:n edustusjoukkueessa.


title: Ihotaudit

text: Ihotaudit ovat ihmisen iholla esiintyviä sairauksia tai tulehduksia. Tällöin ilmenee kudoksen halkeilemista, rakkuloita tai ihottumaa. Tavallisimpia ihotauteja ovat akne, psoriasis, atooppinen ihottuma, eri allergiat ja silsa. Hoitomuotoina käytetään rasvoja, antibiootteja ja leikkaushoitoa varsinkin luomien kohdalla sekä valohoitoa.


title: Ihotaudit

text: Ihotautien syynä voi olla perimä, altistuminen, varhainen kehityshäiriö, kemiallinen tai fysikaalinen vaurio tai verenkiertohäiriö taikka loinen.


title: Tigerstedt

text: Tigerstedt on suomalainen ja ruotsalainen aatelissuku. Alkuperäinen nimi oli Falander, ja Wasastjerna-aatelissuku on alkuperältään samaa sukua.


title: Tigerstedt

text: Suvun kantaisä on ollut vuoritilallinen Matias Anderson, jonka isä, räätäli Anders asui 1500-luvulla Ruotsin Taalainmaalla Stora Kopparbergetin lähellä nykyisen Falunin kaupungin tienoilla. Hänen poikansa Ericus (1606/1608–1672) otti kotipaikkakunnan mukaan sukunimen "Falander" (Fahlander), muutti 1631 Turkuun ja toimi myöhemmin kirkkoherrana Kokkolassa. Hänen poikansa, Turun Akatemian lainopin professori Ericus Falander, aateloitiin vuonna 1691 nimellä "Tigerstedt". Hänen sukunsa esiteltiin Ruotsin ritarihuoneelle vuonna 1693 aatelisena sukuna numero 1227. Hänen veljestään suku jatkui Falander-nimisenä.


title: Tigerstedt

text: Suku introdusoitiin Suomen ritarihuoneelle vuonna 1819 aatelisena sukuna numero 92. Eräät suvun suomalaisperäiset haarat saivat 1948 ja 1954 uudelleen edustusoikeuden Ruotsin ritarihuoneella. Lisäksi Ruotsiin jääneen Falander-suvun jälkeläinen, Suomessakin sotilaana palvellut Gustaf Fahlander (1764–1825) aateloitiin Ruotsissa vuonna 1809 nimellä "Edelstam".


title: Tigerstedt

text: Tigerstedtin sukukartano on Elimäellä sijaitseva Mustilan kartano.Suomalaisen urheilutoimittaja ja pilapiirtäjä Arvo Tigerstedtin (1899–1969) kuuluminen tähän sukuun on epävarmaa.


title: Bertil Karlsson

text: Bertil Karlsson on muun muassa seuraavien henkilöiden nimi:


title: Pteridopsida

text: Pteridopsida (syn. Polypodiopsida) eli "leptosporangiaattiset saniaiset" on putkilokasviluokka, joka sisältää suurimman osan saniaisista. Nykyisin elävistä saniaisista (laajasti käsitettynä ryhmänä) luokan ulkopuolelle jäävät vain Psilotopsida-luokka, Marattiaceae-heimo ja kortteet (Equisetopsida). Smithin luokittelussa (2006) luokka sisältää seuraavat lahkot:


title: Poppius

text: Poppius on suomalainen suku. Suvun kantaisä oli 1550-luvulla syntynyt Ericus Henrici, joka toimi kuolemaansa saakka 1608 Uskelan kirkkoherrana. Suku on vanha pappissuku, jossa on toiminut kantaisästä lähtien pappeja seitsemän sukupolven ajan.


title: Babəkin piirikunta

text: Babəkin piirikunta (, ) on paikallishallintoalue Azerbaidžaniin kuuluvassa Nahitševanin autonomisessa tasavallassa. Vuonna 1978 perustetun piirin pinta-ala on 902 neliökilometriä. Asukkaita on 63 700 henkeä (vuonna 2010).


title: Babəkin piirikunta

text: Babəkin piiri sijaitsee Nahitševanin keskiosassa. Se rajoittuu pohjoisessa Armeniaan, koillisessa Şahbuzin ja idässä Culfan piireihin, etelässä Iraniin ja lännessä Kəngərlin piiriin. Babəkin piirin keskellä sijaitsee erillinen Nahitševanin kaupunkialue. Etelärajalla virtaa Araksjoki.


title: Babəkin piirikunta

text: Piirin keskus on Babəkin taajama. Kuntia on yhteensä 40 ja kyliä 39.


title: Babəkin piirikunta

text: Piirin kautta kulkevat Nahitševanista länteen, pohjoiseen ja itään johtavat maantiet sekä Ordubadin ja Şərurin välinen rautatie. Seudun talous perustuu suolan, kivennäisvesien ja rakennustarvikkeiden tuotantoon sekä maatalouteen, joka on erikoistunut viljan, viinirypäleiden, hedelmien ja sokerijuurikkaan viljelyyn sekä karjanhoitoon.


title: Babəkin piirikunta

text: Historiallisia nähtävyyksiä ovat Kültəpən muinaiset asuinpaikat, Çalxanqalan pronssikautinen linnoitus sekä maalaiskylien moskeijat. Paikallislehtenä ilmestyy "Şərqin səhəri" (”Idän aamu”).


title: Straka

text: Straka on muun muassa seuraavien henkilöiden sukunimi:


title: Joensuun Mieslaulajat

text: Joensuun Mieslaulajat on joensuulainen mieskuoro. Se on perustettu vuonna 1911. Kuorossa on yli 50 laulajaa. Taiteellisena johtajana ja laulunjohtajana on vuodesta 2004 alkaen toiminut musiikin maisteri Kari Väänänen.


title: Joensuun Mieslaulajat

text: Joensuun Mieslaulajat esittävät sekä perinteistä mieslaulua että uudemman tyylin mieskuoro-ohjelmistoa. Keväällä 2010 kuoro saavutti kansallisessa sarjassa kolmannen sijan Suomen Mieskuoroliiton järjestämässä kansainvälisessä Leevi Madetoja –mieskuorokilpailussa.


title: Joensuun Mieslaulajat

text: Kuorossa toimii pääkuoron lisäksi pienryhminä Poikamieslaulajat ja Ukkomiehet. Laulajista on muodostunut myös kvartetteja, muun muassa Pienet Sievät. Lisäksi kuoroon kuuluu orkesteri Joensuun Miessoittajat.


title: Joensuun Mieslaulajat

text: Kuoron toimipaikka on sen omistama Laulutalo Kauppakadulla.


title: Sōma

text: Sōma () on kaupunki Fukushiman prefektuurissa Japanissa. Kaupungissa on 35 986 asukasta (2015), ja sen pinta-ala on 197,67 neliökilometriä. Kaupunki sijaitsee prefektuurin koillisosassa Tyynen valtameren rannalla, ja se rajautuu luoteessa Miyagin prefektuuriin.


title: Sōma

text: Kaupunkia palvelee JR Eastin Jōban-linja.


title: Sukagawa

text: Sukagawa () on kaupunki Fukushiman prefektuurissa Japanissa. Kaupungissa on 76 690 asukasta (2015) ja sen pinta-ala on 279,55 neliökilometriä. Kaupunki sijaitsee sisämaassa prefektuurin keskiosassa.


title: Sukagawa

text: Kaupunkia palvelevat JR Eastin Tōhoku-päälinja ja Suigun-linja.


title: Tamura

text: Tamura () on kaupunki Fukushiman prefektuurissa Japanissa. Kaupungissa on 37 209 asukasta (2015) ja sen pinta-ala on 458,30 neliökilometriä. Kaupunki sijaitsee sisämaassa prefektuurin itäosassa.


title: Tamura

text: Kaupunkia palvelee JR Eastin Ban’etsu-itälinja.


title: Qəbələ

text: Qəbələ (; vuoteen 1991 saakka "Qutqaşen" tai "Qutqaşın", ven. Куткаше́н, "Kutkašen") on kaupunki Kaukasusvuoriston reuna-alueella Azerbaidžanissa. Se sijaitsee Dəmiraparançay-joen rannalla 220 kilometriä Bakusta luoteeseen. Kaupunki on Qəbələn piirin keskus. Sen kautta kulkee İsmayıllın ja Şəkin välinen maantie. Asukkaita on 12 800 henkeä (vuonna 2010).


title: Qəbələ

text: 1700-luvulla Qutqaşen oli jonkin aikaa samannimisen sulttaanikunnan keskus. Myöhemmin se liitettiin Şəkin kaanikuntaan. Vuonna 1930 Qutqaşenista tuli piirikeskus ja vuonna 1973 kaupunki. Vuonna 1991 se nimettiin Qəbələksi 20 kilometrin päässä sijainneen Kaukasian Albanian muinaisen pääkaupungin mukaan.


title: Qəbələ

text: Kaupunki on maatalousalueen keskus, jossa on lähinnä elintarvike- ja jalostusteollisuutta. Nähtävyyksiin kuuluvat 1700-luvulla rakennettu moskeija ja historiallinen museo. Lähistöllä sijaitsee Venäjän armeijan käyttämä tutka-asema.


title: Bandō

text: Bandō () on kaupunki Ibarakin prefektuurissa Japanissa. Kaupungissa on 56 056 asukasta (2015) ja sen pinta-ala on 123,18 neliökilometriä. Kaupunki sijaitsee sisämaassa prefektuurin länsiosassa ja rajautuu etelässä Chiban prefektuuriin.


title: III (Haloo Helsinki! -yhtyeen albumi)

text: III (kolme) on Haloo Helsinki! -yhtyeen kolmas albumi. Se julkaistiin 2. maaliskuuta 2011. Albumi on myynyt platinaa (20 000 myytyä levyä). Samoin yhtyeen läpimurtosingle "Maailman toisella puolen" on ylittänyt harvinaisen singlen platinalevyyn oikeuttavan määrän (10 000 kappaletta).


title: III (Haloo Helsinki! -yhtyeen albumi)

text: Albumi ylsi Suomen virallisen listan sijalle 8.


title: III (Haloo Helsinki! -yhtyeen albumi)

text:
Kappaleen "Maailman toisella puolen" ovat tehneet seuraavat muusikot:
Kappaleen "Kuule minua" on säveltänyt Mokoma-yhtyeen Marko Annala.


title: Jukka Kuoppamäen diskografia

text: Tämä artikkeli sisältää Jukka Kuoppamäen diskografian. Kuoppamäki on suomalainen laulaja.


title: Jukka Kuoppamäen diskografia

text:
Jukka Kuoppamäen albumeista kultalevyyn ovat yltäneet "Jukka Kuoppamäen parhaita 1" (1973), "Kultaa tai kunniaa" (1973) ja "Aika näyttää" (1997) ja listaykköseksi single ”Kultaa tai kunniaa” (1973).
Vuosien 1962–1992 singlet ovat vinyylilevyjä, vuodesta 1996 eteenpäin CD-levyjä.


title: SL2

text: SL2 on englantilainen elektronista musiikkia esittävä yhtye. Yhtye oli suosionsa huipussa 1990-luvulla. Yhtyeen tunnetuimpia kappaleita ovat muun muassa ""On A Ragga Tip"", ""Way In My Brain"" ja ""Dj's Take Control"". Cappellan Kelly Overett on vaikuttanut yhtyeessä.


title: Hopkaliitti

text: Hopkaliitti on hopean, koboltin, kuparin ja mangaanin oksidien seos, jota on käytetty kaasunaamarien suodattimissa. Hopkaliitti on katalyytti, joka kiihdyttää alhaisissakin lämpötiloissa myrkyllisen hiilimonoksidin hapettumista hiilidioksidiksi, joka on pieninä pitoisuuksina vaaratonta. Seos on nimetty keksijänsä, Kalifornian yliopiston professorin John Hopkinsin mukaan.


title: Sementaatio

text: Sementaatio on geologinen tapahtumasarja, jossa kerrostunut rapautumisaines vähitellen lujittuu kiveksi. Aineksen kivi- tai mineraalirakeiden väleihin ja ympärille saostuu ja kiteytyy iskosainetta, jonka jälkeen löysä sedimentti kovettuu. Iskosaineena on tavallisimmin kvartsi tai kalsiitti.


Yhdistyneen kuningaskunnan parlamenttivaalit 1992 pidettiin 9. huhtikuuta. Vaaleissa John Majorin johtama konservatiivipuolue sai neljännen peräkkäisen voiton parlamenttivaaleissa: se sai 336 paikkaa ja työväenpuolue 271. Vaalit olivat yllätykselliset, sillä mielipidemittaukset olivat ennustaneet työväenpuolueelle voittoa.


title: La Cream

text: La Cream on ruotsalainen elektronista musiikkia esittävä yhtye. Yhtye oli suosionsa huipussa 1990-luvun lopulla. Yhtyeen tunnetuimpia kappaleita ovat muun muassa ""You"" ja ""Free"".


title: Real McCoy

text: Real McCoy on saksalainen elektronista musiikkia esittävä yhtye. Yhtye oli suosionsa huipussa 1990-luvulla. Yhtyeen tunnetuimpia kappaleita ovat muun muassa ”Another Night”, ”Automatic Lover”, ”Run Away” ja ”Love & Devotion”.


title: The Free

text: The Free on saksalainen elektronista musiikkia esittävä yhtye. Yhtye oli suosionsa huipussa 1990-luvulla. Yhtyeen tunnetuimpia kappaleita ovat muun muassa ""Loveletter From Space "" ja ""Lover On The Line"".


title: Lumivaaksiaiset

text: Lumivaaksiaiset ("Chionea") on pieni, vaaksiaisiin lukeutuva suku. Aikuiset hyönteiset ovat aktiivisia talvella. Suvun reilun kolmenkymmenen lajin levinneisyys rajoittuu Eurooppaan, Aasian pohjoisosaan ja Pohjois-Amerikkaan.


title: Lumivaaksiaiset

text: Lumivaaksiaiset ovat pieniä, 3–8 mm pitkiä, siivettömiä ja pitkäjalkaisia hyönteisiä. Niiden yleisvaikutelma on hyvin hämähäkkimäinen. Ruumiin väri vaihtelee kellertävästä tumman ruskeaan. Pää on pieni, samoin verkkosilmät ja tuntosarvet ovat lyhyet. Huulirihmat ovat lähes tuntosarvien pituiset. Siivet ovat erittäin lyhyet, mutta nuppineulaa muistuttavat väristimet ovat kehittyneet. Takaruumis on pitkänomainen ja pullea. Hyönteisen vartalo on kuitenkin pieni verrattuna pitkiin ja melko paksuihin raajoihin. Lumivaaksiaisten ruumiinnesteessä on yhdisteitä, jotka estävät hyönteisen jäätymisen vaikka lämpötila alittaa veden jäätymispisteen.


title: Lumivaaksiaiset

text: Aikuisia lumivaaksiaisia voi tavata marraskuusta maaliskuuhun, pääasiassa kuitenkin tammi-helmikuussa. Hyönteiset liikkuvat lumen pinnalla lämpötilan ollessa korkeampi kuin −6 °C ja ovat aktiivisimmillaan kun on lämpimämpää kuin −3 °C. Tuulisella säällä ne pysyttelevät piilossa. Aikuiset vaaksiaiset eivät nauti ravintoa. Parittelu tapahtunee syksyllä ennen luman tuloa tai talven aikana lumikerroksen alla ja naaras laskee munat maahan, lumen alle. Toukat elävät maaperässä.


title: Lumivaaksiaiset

text: Lumivaaksiaisia tunnetaan Fennoskandiasta kolme lajia, joita kaikkia tavataan myös Suomesta. Lajit ovat "Chionea araneoides", "Chionea crassipes" sekä "Chionea lutescens".


title: Twenty 4 Seven

text: Twenty 4 Seven on alankomaalainen elektronista musiikkia esittävä yhtye. Yhtye oli suosionsa huipussa 1990-luvulla. Yhtyeen tunnetuimpia kappaleita ovat muun muassa ""Slave To The Music"", ""Is It Love"" ja ""Take Me Away"".


title: Ordubadin piirikunta

text: Ordubadin piirikunta (, ) on paikallishallintoalue Azerbaidžaniin kuuluvassa Nahitševanin autonomisessa tasavallassa. Vuonna 1930 perustetun piirin pinta-ala on 972 neliökilometriä. Asukkaita on 45 400 henkeä (vuonna 2010).


title: Ordubadin piirikunta

text: Ordubadin piiri sijaitsee Nahitševanin itäosassa. Se rajoittuu pohjoisessa ja idässä Armeniaan, etelässä Iraniin ja lännessä Culfan piiriin. Etelärajalla virtaa Araksjoki.


title: Ordubadin piirikunta

text: Piirin keskus on Ordubadin kaupunki. Muita merkittävämpiä paikkakuntia ovat Şəhriyarin, Parağaçayn ja Ağdərən taajamat. Kuntia on yhteensä 45 ja kyliä 43.


title: Ordubadin piirikunta

text: Ordubadista on maantie- ja rautatieyhteys Nahitševaniin. Tärkein elinkeino on maatalous, joka on erikoistunut viljan, hedelmien ja vihannesten viljelyyn sekä karjanhoitoon.


title: Komulainen

text: Komulainen on suomalainen sukunimi, joka on muun muassa seuraavilla henkilöillä:


title: 26 Proserpina

text: 26 Proserpina (symboli: ) on päävyöhykkeen asteroidi. Sen löysi Robert Luther 5. toukokuuta 1853. Se oli hänen toinen asteroidilöytönsä, joita hän teki yhteensä 24. Asteroidi nimettiin roomalaisen mytologian jumalattaren, Proserpinan, mukaan.


title: Rob Barrett

text: Rob Barrett on yhdysvaltalaisen death metal -yhtye Cannibal Corpsen rytmikitaristi. Hän toimi yhtyeessä vuosina 1993–1998, mutta liittyi takaisin Cannibal Corpsen riveihin vuonna 2005.


title: Rob Barrett

text: Cannibal Corpse


title: Raghu Rai

text: Raghu Rai (s. 1942) on intialainen valokuvaaja ja kuvajournalisti. Rai on Magnum Photos -kuvatoimiston jäsen. Rai aloitti valokuvaajana kalkuttalaisessa "The Statesman" -sanomalehdessä vuonna 1966. Henri Cartier-Bresson ehdotti Rai'ta liittymään Magnum Photos -kuvatoimistoon vuonna 1977 nähtyään tämän töitä Pariisissa vuonna 1971. Rai toimi "India Today" -sanomalehden kuvatoimituksen päällikkönä vuosina 1982–1991.


title: Raghu Rai

text: Rai on toiminut useaan kertaan World Press Photo -lehtikuvakilpailun tuomaristossa. Rai on julkaissut lähes 20 kirjaa, jotka käsittelevät muun muassa Äiti Teresaa sekä Bhopalin onnettomuutta ja sen seurauksia.


title: Muhammad ibn Hammam

text: Muhammad ibn Hammam (, s. 8. toukokuuta 1949 Doha) on qatarilainen jalkapallovaikuttaja, joka toimi Aasian jalkapalloliiton puheenjohtajana ja Kansainvälisen jalkapalloliitto Fifan varapuheenjohtajana. Fifa asetti hänet joulukuussa 2012 elinikäiseen toimintakieltoon.


title: Muhammad ibn Hammam

text: Hammam valittiin Aasian jalkapalloliiton puheenjohtajaksi 2002. Hänen toimikaudellaan muun muassa perustettiin AFC Champions League ja Qatar sai 2022 maailmanmestaruuskilpailut. Aiemmin Hammam oli toiminut muun muassa Qatarin jalkapalloliiton, lentopalloliiton ja pöytätennisliiton puheenjohtajana.


title: Muhammad ibn Hammam

text: Hammam valittiin Fifan hallituksen jäseneksi 1996. Maaliskuussa 2011 hän ilmoitti asettuvansa ehdolle Fifan puheenjohtajavaaleihin. Hammam kuitenkin vetäytyi korruptiosyytöksen vuoksi ehdokkuudesta toukokuun lopulla, alle viikko ennen vaaleja. Fifan eettinen komitea hyllytti hänet kaikesta jalkapallotoiminnasta tutkinnan ajaksi. Heinäkuussa 2011 eettinen komitea asetti Hammamin elinikäiseen toimintakieltoon Karibian jalkapalloliiton jäsenten lahjonnasta. Hammam kiisti syytökset ja valitti tuomiosta urheilun vetoomustuomioistuimeen, joka heinäkuussa 2012 perui tuomion todisteiden puutteellisuuden vuoksi. Myöhemmin Fifa aloitti uuden tutkinnan Hammamin toimista ja joulukuussa 2012 hän sai elinikäisen toimintakiellon toimistaan Aasian jalkapalloliiton toimitusjohtajana.


title: 27 Euterpe

text: 27 Euterpe on suurehko päävyöhykkeen asteroidi. Sen löysi John Russell Hind 8. marraskuuta 1853. Asteroidi nimettiin Euterpen, kreikkalaisen mytologian musiikin muusan, mukaan. Euterpe on yksi kirkkaimmista asteroideista. Se saavuttaa apogeuminsa 25. joulukuuta 2015.


title: Tiiu Nurmberg

text: Tiiu Nurmberg (s. 5. tammikuuta 1982 Pointe-Claire, Kanada) on virolainen entinen alppihiihtäjä. Hän edusti kauteen 2002–2003 asti Kanadaa.


title: Tiiu Nurmberg

text: Nurmberg oli mukana neljässä maailmancupin osakilpailussa, mutta ei päässyt kertaakaan toiselle kierrokselle. Hän osallistui MM-kisoihin ensimmäistä kertaa vuonna 2005, jolloin hän oli supersuurpujottelussa 38., 52. suurpujottelussa ja joutui hylätyksi pujottelussa. Nurmberg kilpaili seuraavana vuonna Torinon olympialaisissa, joissa hän oli pujottelussa 44. ja sijoittui suurpujottelussa 34:nneksi. Hän osallistui samoihin lajeihin myös Åren MM-kisoissa 2007. Tuolloin hän oli suurpujottelun 48. nopein, mutta keskeytti pujottelussa ensimmäisellä kierroksella. Nurmberg oli Vancouverin olympialaisissa 2010 pujottelussa 42. ja keskeytti suurpujottelussa. Hän ilmoitti lopettavansa uransa saman vuoden huhtikuussa.


title: 29 Amphitrite

text: 29 Amphitrite (symboli: ) on melko suuri päävyöhykkeen asteroidi. Sen löysi Albert Marth 1. maaliskuuta 1854 Lontoossa. Asteroidi nimettiin Amfitriten, kreikkalaisen mytologian meren jumalattaren, mukaan. 29 Amphitrite on yksi suurimmista S-tyypin asteroideista.


title: 29 Amphitrite

text: Edward F. Tedescon tutkimusten mukaan asteroidilla saattaa olla kuu.


title: Norsborgin metroasema

text: Norsborgin metroasema on Tukholman metron punaisen linjan metroasema ja linjan 13(Norsborg-Ropsten) eteläinen pääteasema ja koko metroverkon läntisin asema. Norsborgin jälkeen tulee Hallundan metroasema. Asema sijaitsee Botkyrkan kunnassa. Se avattiin vuonna 1975. Matkaa Slussenin metroasemalle on 20,8 kilometriä. Laiturit sijaitsevat Skarpbrunnavägenillä.


title: Kati Wolf

text: Kati Wolf (s. 24. syyskuuta 1974 Szentendre) on unkarilainen laulaja. Hän on julkaissut kaksi studioalbumia.


title: Kati Wolf

text: Wolf osallistui Unkarin "X-Faktor"-kilpailuun vuonna 2010. Seuraavana vuonna hänet valittiin edustamaan maataan Düsseldorfissa järjestettyyn vuoden 2011 Eurovision laulukilpailuun. Hän osallistui kilpailuun kappaleella ”What About My Dreams?” ja sijoittui finaalissa 22:nneksi. Vuonna 2015 hän sijoittui Unkarin euroviisukarsinnassa kappaleella ”Ne engedj el” viidenneksi.


title: 30 Urania

text: 30 Urania on päävyöhykkeen asteroidi. Sen löysi John Russell Hind 22. heinäkuuta 1854. Se oli viimeinen hänen löytämänsä asteroidi. Asteroidi nimettiin Uranian, kreikkalaisen mytologian tähtitieteen muusan, mukaan.


title: Laurence Thoms

text: Laurence Thoms (s. 26. maaliskuuta 1980 Suva) on fidžiläinen entinen alppihiihtäjä.


title: Laurence Thoms

text: Thoms osallistui Salt Lake Cityn olympialaisiin 2002 maansa ainoana edustajana. Hän osallistui suurpujotteluun, jossa hän oli 55. eli kolmanneksi viimeinen maaliin päässyt ja pujotteluun, jossa hän keskeytti ensimmäisellä kierroksella. Thoms oli työskennellyt lasketteluopettajana Uudessa-Seelannissa ennen kisoihin osallistumista.


title: 31 Euphrosyne

text: 31 Euphrosyne on melko suuri päävyöhykkeen asteroidi. Sen löysiJames Ferguson 1. syyskuuta 1854. Se oli ensimmäinen Pohjois-Amerikasta käsin löydetty asteroidi. Asteroidi nimettiin kreikkalaisen mytologian hahmon mukaan. 31 Euphrosyne on melko tumma kohde, eikä se ole nähtävissä edes kiikareilla.


title: 31 Euphrosyne

text: 31 Euphrosyne on yksi suurimmista asteroideista, joten sitä on tutkittu suhteellisen paljon verrattuna pienempiin kohteisiin. Asteroidi muistuttaa 2 Pallasta inklinaationsa ja eksentrisyytensä puolesta.


title: Dannyn parhaita

text: Dannyn parhaita on suomalaisen laulajan Dannyn vuonna 1973 julkaistu kokoelma-albumi, joka sisältää levytyksiä vuosilta 1964–72.


title: Dannyn parhaita

text:
A-puoli
B-puoli


title: 32 Pomona

text: 32 Pomona on päävyöhykkeen asteroidi. Sen löysi Hermann Goldschmidt 26. lokakuuta 1854. Asteroidi nimettiin Pomonan, roomalaisen mytologian hedelmäpuiden jumalattaren, mukaan.


title: Eino Lehtinen (kuvanveistäjä)

text: Eino Johannes Lehtinen (6. joulukuuta 1924 Lappee – 15. maaliskuuta 1985 Keuruu) oli suomalainen kuvanveistäjä sekä peruskoulun ja lukion teknisten töiden ja kuvaamataidon opettaja.


title: Eino Lehtinen (kuvanveistäjä)

text: Lehtisen tuotannossa tyypillisimmät materiaalit ovat kipsi, pronssi, kupari, teräs ja betoni; aihepiireistä useimmin töissä toistuvat ihmiset, etenkin lapset. Häneltä tilattiin lukuisia muotokuvaveistoksia, joista tunnetuin on Keuruun kunnan tilaama pronssiveistos Einari Vuorelasta.


title: Eino Lehtinen (kuvanveistäjä)

text: Eino Lehtisen teoksia on ollut näytteillä hänen opiskeluajoistaan lähtien sekä Helsingissä (muun muassa Galleria Pinxissä 1967) että hänen asuinmaakunnassaan Keski-Suomessa. Ensimmäiset yksityisnäyttelynsä Lehtinen piti 1959 Multialla sekä Keuruulla, missä hän asui ja opetti elämänsä viimeiset vuosikymmenet. Taiteilijan teoksia oli viimeksi esillä perustajajäsenten töitä esittelevässä Keuruun taiteilijaseuran 40-vuotisnäyttelyssä vuonna 2006.


title: Eino Lehtinen (kuvanveistäjä)

text: Etenkin figuurisommitelmissaan ja muotokuvissaan Lehtinen uskoi klassisen muodon arjen yläpuolelle kohottaviin ihanteisiin. Lapsikuvauksissa muodon ylevä ankaruus taas myöntyy inhimilliseen pehmeyteen ja toisinaan jopa huumorin pilkkeeseen. Lapset olivatkin yksi taiteilijan suosikkiaiheista. Muotokuvia Lehtinen tuotti niin lapsista kuin aikuisistakin; ne ovat kuitenkin pääosin yksityisissä kokoelmissa.


title: Eino Lehtinen (kuvanveistäjä)

text: Lopputuotannossaan Eino Lehtinen alkoi ottaa vaikutteita modernismin veistotaiteesta, ja vaikutus siirtyi myös hänen oppilaisiinsa. Modernistisessa vaiheessa Lehtinen teki veistoksia hitsaamalla ja polttoleikkaamalla. Useat 1970-luvun alussa valmistuneet teokset kuten Kolmas maailma (kuva) muistuttavat Alberto Giacomettin tuotantoa, johon Lehtinen tiettävästi kuitenkin tutustui ensi kertaa vasta Sveitsissä 1975.


title: Eino Lehtinen (kuvanveistäjä)

text: Eino Lehtinen opiskeli Taideteollisen oppilaitoksen veisto- ja muovausosastolla 1949–51. Valmistumisensa jälkeen Lehtinen lähti seikkailulliselle opintomatkalle polkupyörällä halki Euroopan aina Marokon Casablancaan; matkapäiväkirjan sijaan tuore taiteilija tuotti näkemästään lyijykynäpiirroksia.


title: Eino Lehtinen (kuvanveistäjä)

text: Lisäoppia Lehtinen haki kuvanveistäjä–akateemikko Oskari Jauhiaisen sekä hitsaustaiteen uranuurtajan, professori Eila Hiltusen, apulaisena. Jauhiaisen opissa tuore taiteilija pääsi seuraamaan akateemikon ensimmäisen suurtyön, Mikael Agricolan patsaan, valmistumista. Sibelius-monumentistaan tunnettu Hiltunen puolestaan valoi Lehtiseen innostustaan luoda teoksia hitsaamalla.


title: Eino Lehtinen (kuvanveistäjä)

text: Eino Lehtinen edisti aktiivisesti taidetoimintaa Keski-Suomessa. Hän oli läänin taidetoimikunnan jäsen vuosina 1977–1979 sekä oli yhtenä viidestä kuvataiteilijasta perustamassa Keuruun Taiteilijaseuraa, jonka johtokunnassa hän myös istui vuosina 1966 ja 1972–1973. Seura kuuluu Suomen Kuvataidejärjestöjen liittoon, ja sen jäseninä on keuruulaisia ja multialaisia ammattitaiteilijoita ja ansioituneita taiteenharrastajia.


title: Ma Rainey

text: Gertrude Malissa ”"Ma"” Rainey (o.s. Pridgett, 26. huhtikuuta 1886 Columbus, Georgia – 22. joulukuuta 1939 Rome, Georgia) oli yhdysvaltalainen blueslaulaja, joka tunnettiin ”bluesin äitinä”. Vaikka Rainey ei ollut ensimmäinen bluesmusiikkia nauhoittanut laulaja, historioitsijat pitävät häntä yhtenä varhaisimmista blueslaulajista. Tehdessään ensimmäisen nauhoituksensa vuonna 1923 hän oli jo laulanut bluesia yleisölle yli 20 vuoden ajan. Hänen musiikkinsa on vaikuttanut lukuisiin myöhempiin blues-, country- ja rock and roll -laulajiin. Hänet valittiin vuonna 1983 Blues Foundationin Hall of Fameen ja vuonna 1990 Rock and Roll Hall of Fameen.


title: Ma Rainey

text: Gertrude Pridgett syntyi 26. huhtikuuta 1886 Columbusissa, Georgiassa. Hänen molemmat vanhempansa olivat laulajia. Hän lauloi ammatikseen jo teini-iässä esiintyen minstrel- ja vaudeville-näytöksissä. Nimen ”"Ma"” () Rainey hän otti vuonna 1904 mennessään naimisiin musiikkimanageri William ”"Pa"” () Raineyn kanssa. Kaksikko esiintyi pitkään yhdessä eri puolilla Yhdysvaltojen eteläosaa nimellä ”"Rainey and Rainey, the Assassinators of the Blues” (”Rainey ja Rainey, bluesin salamurhaajat"”). "Rabbit Foot Minstrel" -ryhmässä esiintyessään hän tutustui Bessie Smithiin. Rainey vaikutti paljon nuoreen Smithiin, josta tuli myöhemmin suosittu blueslaulaja ja joka tunnettiin lisänimellä ”"bluesin keisarinna".” Myöhemmin Rainey esiintyi muissa teltoissa kiertelevissä minstrel-ryhmissä kuten "Tolliver’s Circusissa" ja "Musical Extravaganzassa".


title: Ma Rainey

text: Rainey nauhoitti Paramount Records -levy-yhtiölle yli sata kappaletta vuosina 1923–1928. Hänen yhtyeissään esiintyi bluesin ja jazzin huippunimiä, mukaan lukien Louis Armstrong, Fletcher Henderson, Coleman Hawkins, Buster Bailey ja Lovie Austin. Raineyn nauhoituksia kappaleista "C. C. Rider", "Bo-Weavil Blues" ja "Ma Rainey’s Black Bottom" pidetään bluesmusiikin klassikoina.


title: Ma Rainey

text: Raineyn suosio oli huipussaan 1920-luvun loppupuolella, ja 1930-luvulle tultaessa bluesyleisön kiinnostus naislaulajia kohtaan alkoi vähentyä. 1930-luvun lama vaikeutti myös osaltaan yleisön saamista konsertteihin. Rainey lopetti esiintymisen vuonna 1933 ja palasi kotikaupunkiinsa. Hän rakensi säästämillään rahoilla kaksi teatteria Romen kaupunkiin Georgiaan. Rainey kuoli sydänkohtaukseen 22. joulukuuta 1939.


title: Kwame Nkrumah-Acheampong

text: Kwame Nkrumah-Acheampong (s. 19. joulukuuta 1974 Glasgow, Yhdistynyt kuningaskunta) on ghanalainen alppihiihtäjä.


title: Kwame Nkrumah-Acheampong

text: Nkrumah-Acheampong syntyi Glasgow'ssa, jossa hänen isänsä opiskeli tohtoriksi. Hän varttui ghanalaiskaupungissa, joka sijaitsee noin tunnin ajomatkan päässä Accrasta, mutta muutti takaisin Britteinsaarille vuonna 2002. Tuolloin hän oli tekemisissä laskettelun kanssa ja alkoi haaveilla olympialaisissa kilpailemisesta.


title: Kwame Nkrumah-Acheampong

text: Nkrumah-Acheampong yritti päästä Torinon olympialaisiin 2006, mutta tuolloin hän ei päässyt mukaan Iranissa käytyihin karsintakilpailuihin lentokoneen jäätyä Amsterdamiin siivissä olleen jään takia. Hän kilpaili MM-kisoissa ensimmäistä kertaa Åressa 2007, jolloin hän oli suurpujottelussa 66.


title: Kwame Nkrumah-Acheampong

text: Nkrumah-Acheampong kilpaili Val d'Isèren MM-kisoissa 2009 suurpujottelun lisäksi myös pujottelussa. Tuolloin hän oli suurpujottelun 87. ja sijoittui pujottelussa 67:nneksi. Nkrumah-Acheampong sai samana vuonna myös paikan Vancouverin olympialaisiin 2010 päästyään alle olympialaisiin pääsyyn vaaditun 140 FIS-pisteen rajan. Hän oli maansa historian ensimmäinen talviurheilija olympialaisissa ja osallistui pujotteluun, jossa hän oli 47. eli toiseksi viimeinen maaliin päässyt ennen Albanian Erjon Tolaa.


title: Kwame Nkrumah-Acheampong

text: Nkrumah-Acheampong perusti Ghanan talviolympiakomitean ja johtaa hanketta, jonka tavoitteena on tehdä keinotekoinen hiihtokeskus Ghanaan. Lempinimellä "Lumileopardi" tunnettu Nkrumah-Acheampong on myös sijoittanut rahaa lumileopardien suojelutyöhön.


title: Kwame Nkrumah-Acheampong

text: Kwamella ja hänen vaimollaan Senalla on kaksi lasta.


title: Edvin Tahvanainen

text: Edvin Iisakki Tahvanainen (1. maaliskuuta 1897 Sortavala – 12. helmikuuta 1977 Mikkeli) oli suomalainen jääkärimajuri. Hän oli sotilaskoulutuksensa ensimmäisen maailmansodan aikana Saksassa saanut jääkäri. Tulikasteensa hän sai Saksan itärintamalla Misse-joella vuonna 1916. Myöhemmin hän osallistui Suomen sisällissotaan joukkueenjohtajana Valkoisen armeijan jääkärijoukoissa.


title: Edvin Tahvanainen

text: Tahvanaisen vanhennat olivat talonomistaja Johan Tahvanainen ja Anna Niukkanen. Hänet vihittiin vuonna 1923 avioliittoon Aune Sigrid Sihvosen kanssa, heidän pojastaan Seppo Juhani Tahvanaisesta (s. 1926) tuli lääkäri. Tahvanainen kävi viisi luokkaa Sortavalan lyseota ja Saksan sotakoulun B-kurssin 1917. Lisäksi hän sai sotilaskoulutusta seuraavasti: Haminan taistelukoulu vuonna 1918, sotilaspedagoginen kurssi vuonna 1925, Taistelukoulun komppanianpäällikkökurssi vuonna 1928, sotilashallinnollisten kurssien I jakso vuosina 1931–1932 ja II jakso vuosina 1935–1936.


title: Edvin Tahvanainen

text: Tahvanainen liittyi vapaaehtoisena Saksassa sotilaskoulutusta antavaan jääkäripataljoona 27:n 2. komppaniaan 12. tammikuuta 1916. Hän osallistui taisteluihin ensimmäisessä maailmansodassa Saksan itärintamalla Misse-joella, Riianlahdella ja Aa-joella. Pataljoonan rintamakomennuksen jälkeen hän kävi Saksan sotakoulun B-kurssin Libaussa vuonna 1917.


title: Edvin Tahvanainen

text: Tahvanainen saapui Suomeen (Vaasaan) jääkäreiden pääjoukon mukana vänrikiksi ylennettynä 25. helmikuuta 1918. Hänet komennettiin Suomen sisällissotaan joukkueenjohtajaksi 4. Jääkärirykmentin 9. jääkäripataljoonan 4. komppaniaan, josta hänet siirrettiin 13. huhtikuuta 1918 alkaen 8. jääkäripataljoonan 3. komppaniaan. Hän osallistui sisällissodan taisteluihin Raudussa ja rajaseudulla.


title: Edvin Tahvanainen

text: Tahvanainen palveli sisällissodan jälkeen nuorempana upseerina 4. Jääkärirykmentistä muodostetussa Jääkäripataljoona 4:ssä, josta muodostettiin myöhemmin Pohjolan Jääkäripataljoona. Hänet siirrettiin 20. marraskuuta 1918 alkaen Laatokan jalkaväkirykmentti 6:een, josta muodostettiin myöhemmin Viipurin rykmentti. Rykmentissä hän toimi nuorempana upseerina eri komppanioissa. Hänet siirrettiin 5. toukokuuta 1920 alkaen adjutantiksi Käkisalmen läänin rykmentin III pataljoonaan, josta hänet siirrettiin 5. heinäkuuta 1920 komppanianpäälliköksi 10. komppaniaan ja edelleen 19. lokakuuta 1920 alkaen niin ikään komppanianpäälliköksi 9. komppaniaan. Seuraavaksi hänet siirrettiin 15. maaliskuuta 1921 alkaen 3. Erilliseen konekiväärikomppaniaan ja edelleen 20. huhtikuuta 1921 alkaen 4. Erilliseen konekiväärikomppaniaan. Seuraavaksi hänet siirrettiin komppanianpäälliköksi Karjalan kaartin rykmentin 6. komppaniaan 6. joulukuuta 1924 alkaen. Lopulta hänet nimitettiin 7. syyskuuta 1928 alkaen Muonavarikko 3:n päälliköksi.


title: Edvin Tahvanainen

text: Tahvanainen osallistui talvisotaan Muonavarikko 5:n ja Elintarvikekeskusvarikko 6:n päällikkönä. Välirauhan ja jatkosodan aikana hän toimi Elintarvikekeskusvarikko 5:n päällikkönä. Sotien jälkeen hän siirtyi Kalustovarikko-osaston päälliköksi Keskusvarikko l:een, jossa hän palveli vuoteen 1952 saakka, jolloin hän erosi vakinaisesta palveluksesta.


title: Vasílis Dimitriádis

text: Vasílis Dimitriádis (joskus "Vassílis", ; s. 22. elokuuta 1978 Bryssel, Belgia) on kreikkalainen alppihiihtäjä.


title: Vasílis Dimitriádis

text: Dimitriádis on kilpaillut maailmancupissa vuodesta 1999 lähtien, muttei ole saanut sijoitusta vielä yhdestäkään kilpailusta. Hän osallistui MM-kisoihin ensimmäistä kertaa jo vuonna 1996, jolloin hän oli suurpujottelussa 43. ja keskeytti pujottelussa. Dimitriádis kilpaili myös Naganon olympialaisissa 1998, joissa hän keskeytti pujottelussa ensimmäisellä kierroksella. Hän osallistui samoihin lajeihin vuoden 1999 MM-kisoissa ja keskeytti jälleen pujottelussa, jonka lisäksi hän oli suurpujottelun 42. Dimitriádis keskeytti molemmissa lajeissa jo ensimmäisellä kierroksella St. Antonin MM-kisoissa 2001. Hän oli Salt Lake Cityn olympialaisissa 2002 suurpujottelussa 43., jonka lisäksi hän keskeytti sekä pujottelussa että supersuurpujottelussa. Dimitriádis oli mukana kaikissa kolmessa lajissa seuraavan vuoden MM-kisoissa ja sai parhaan sijoituksensa suurpujottelusta, jossa hän oli 38. Hän ei ole saanut sijoituksia MM-kisoissa enää tämän jälkeen, vaikka hän on osallistunut kolmiin kisoihin vuoden 2003 jälkeen. Dimitriádis sai toistaiseksi parhaan arvokisasijoituksensa Torinon olympialaisissa 2006, jolloin hän oli pujottelussa 23. Hän sijoittui pujottelussa 33:nneksi Vancouverin kisoissa 2010.


title: Nutan

text: Nutan Behl (o.s. Samarth, 4. kesäkuuta 1936 – 21. helmikuuta 1991), tunnettiin paremmin nimellä Nutan, oli intialainen näyttelijä. Hän esiintyi monissa menestyneissä Bollywood-elokuvissa 1950- ja 1960-luvuilla. Hän on sisarentyttärensä Kajolin lisäksi ainoa, joka on voittanut viisi Filmfare Awards -palkintoa parhaasta naispääosasta.


title: Nutan

text: Nutan oli näyttelijä Shobhna Samarthin tytär ja näyttelijä Tanujan sisar. Hän meni naimisiin merivoimien komentajakapteeni Rajnish Behlin kanssa vuonna 1959. Heidän ainoasta pojastaan Mohnish Behlistä tuli myös näyttelijä.


title: Nutan

text: Nutan kuoli syöpään helmikuussa 1991.


title: Jamyang Namgial

text: Jamyang Namgial (s. 3. kesäkuuta 1985 Leh) on intialainen alppihiihtäjä.


title: Jamyang Namgial

text: Namgial osallistui MM-kisoihin ensimmäistä kertaa vuonna 2009. Tuolloin hän keskeytti pujottelussa ja sijoittui suurpujottelussa 82:ksi. Namgial kilpaili Vancouverin olympialaisissa seuraavana vuonna ja oli suurpujottelun 81. eli viimeinen maaliin saakka päässyt.


title: Pattersonin oireyhtymä

text: Pattersonin oireyhtymä, josta käytetään myös nimitystä valeleprekaunismi, on erittäin harvinainen syndrooma. Ennen kuin oireyhtymä kuvattiin tieteellisesti, sitä ei osattu erottaa samankaltaisesta Donohuen oireyhtymästä eli leprekaunismista.


title: Pattersonin oireyhtymä

text: Oireyhtymä on nimetty lääkäri Joseph Hanan Pattersonin mukaan. Sen kuvasivat Patterson ja Watkins vuonna 1962.


title: Pattersonin oireyhtymä

text: Pattersonin oireyhtymän patogeneesi ja etiologia saatiin selville vuonna 1981.


title: Pattersonin oireyhtymä

text: Valeleprekaunismille tyypillistä on normaalista poikkeava kasvojen ulkonäkö, joka on samankaltainen kuin leprekaunismissa. Se vaikuttaa pääasiallisesti tukikudoksiin ja neuroendokriiniseen järjestelmään aiheuttaen hyperpigmentaatiota, käsien ja jalkojen velttoihoisuutta, kehon epäsuhtaisuutta, vakavaa henkistä kehitysvammaisuutta ja luuston epämuodostumia. Yleistynyt osteokondrodysplasia on oireyhtymälle luonteenomainen.


title: Pattersonin oireyhtymä

text: Pattersonin oireyhtymään liittyy endokrinologisia poikkeavuuksia, Cushingin oireyhtymän kaltaisia oireita ja sokeritautia. Yhdessä tapauksessa on todettu myös ennenaikainen adrenarke.


title: Mohammad Kiadarbandsari

text: Mohammad Kiadarbandsari (; s. 9. lokakuuta 1989) on iranilainen alppihiihtäjä.


title: Mohammad Kiadarbandsari

text: Kiadarbandsari voitti supersuurpujottelusta pronssia Aasian kisoissa 2011 ja oli samoissa kisoissa syöksylaskussa viides. Hän oli samana vuonna Garmisch-Partenkirchenin MM-kisoissa suurpujottelussa 75., mutta keskeytti pujottelussa toisella kierroksella.


title: Chikusei

text: Chikusei () on kaupunki Ibarakin prefektuurissa Japanissa. Kaupungissa on 103 975 asukasta (2015) Kaupunki sijaitsee sisämaassa prefektuurin länsiosassa ja rajautuu pohjoisessa Tochigin prefektuuriin.


title: Chikusei

text: Kaupunkia palvelevat JR Eastin Mito-linja, Kantō-rautateiden Jōsō-linja ja Mooka-rautateiden Mooka-linja.


title: Hitachi (Ibaraki)

text: Hitachi () on kaupunki Ibarakin prefektuurissa Japanissa. Kaupungissa on 182 747 asukasta (2015) ja sen pinta-ala on 225,55 neliökilometriä. Kaupunki sijaitsee prefektuurin pohjoisosassa Tyynen valtameren rannalla.


title: Hitachi (Ibaraki)

text: Kaupunkia palvelee JR Eastin Jōban-linja.


title: Koripallon naisten SM-sarjakausi 2010–2011

text: Koripallon naisten SM-sarjakaudella 2010–2011 Peli-Karhut voitti seuran historian kolmannen mestaruuden. Hopeaa voitti Catz Lappeenranta ja pronssia Espoo Team.


text: Runkosarja pelattiin kahdeksan joukkueen nelinkertaisena sarjana. Pudotuspelivaiheeseen selvisivät kuusi parasta joukkuetta, joista kaksi parasta suoraan välieriin. Runkosarjan sijoille 3–6 sijoittuneet pelasivat puolivälierät paras kolmesta -järjestelmällä. Otteluparit olivat runkosarjan 3. ja 6. sekä 4. ja 5 joukkue. Puolivälierien voittajat pelasivat välierät runkosarjan kahden parhaan kanssa niin, että runkosarjan voittaja sai vastaansa puolivälierien voittajista runkosarjassa heikoimmin sijoittuneen. Välierät ja loppuottelu pelattiin paras viidestä -järjestelmällä. Hallitsevana mestarina pelasi Catz Lappeenranta ja sarjanousijana Torpan Pojat.


text:
Sarjasta ei pudonnut suoraan yhtäkään joukkuetta. Runkosarjassa seitsemänneksi sijoittunut
Hongikon Nuorisoseuran Urheilijat karsi sarjapaikasta I-divisioonassa kolmanneksi sijoittuneen Turun Riennon kanssa ja runkosarjassa kahdeksanneksi sijoittunut Keravan Energia Team karsi I-divisioonan toiseksi sijoittuneen Hyvinkään Pontevan kanssa. I-divisioonan voittaja Pussihukat kieltäytyi SM-karsintapaikasta. Ottelut pelattiin paras kolmesta -järjestelmällä. Molemmat pääsarjalaiset säilyttivät sarjapaikkansa.


title: Out of Style

text: Out of Style on Sunrise Avenuen maaliskuussa 2011 julkaistu kolmas studioalbumi. Levy julkaistiin ensimmäisenä Suomessa 23. maaliskuuta 2011, ja ulkomailla pari päivää myöhemmin. Albumia on tehty Helsingissä, Los Angelesissa, Pariisissa, Tukholmassa ja Tokiossa.


title: Out of Style

text: Albumin ensimmäinen single "Hollywood Hills" sai ensisoittonsa 14. tammikuuta 2011. Se on sijoittunut Suomen singlelistalla parhaimmillaan toiseksi ja Saksassa, Itävallassa sekä Sveitsissä kolmanneksi. Saksassa singleä on myyty platinalevyyn oikeuttava määrä, eli 300 000 kappaletta. Ruotsissa single on saavuttanut kultalevyn. Toisena singlenä julkaistiin kappale "I Don't Dance".


title: Out of Style

text: "Hollywood Hills" oli Saksan radiokanavien soitetuin kappale vuonna 2011. Myös Ruotsissa kappale oli soitetuin vuoden 2011 lopun ja 2012 alkuvuoden aikana.


title: Out of Style

text: Suomessa julkaistun albumin ensimmäisen painoksen kannessa on painovirhe, sillä lähes keskellä kantta lukee teksti "kansi".


title: Out of Style

text: Albumi debytoi Suomen albumilistan sijalla kaksi. Itävallan ja Saksan albumilistoilla albumi on yltänyt parhaimmillaan kuudenneksi, sekä Sveitsissä kahdeksanneksi.


title: Out of Style

text: Albumi on ylittänyt Suomessa kultalevyyn oikeuttavan myyntimäärän. Myös Saksassa albumia on myyty kultalevyyn oikeuttava määrä, yli 100 000 kappaletta.


title: Kayserin maakunta

text: Kayserin maakunta on yksi Turkin 81 maakunnasta. Se sijaitsee Turkin keskiosissa. Vuoden 2011 lopussa maakunnassa oli 1,2 miljoonaa asukasta. Maakunta koostuu 16 piirikunnasta, joista asukasluvultaan suurimmat ovat Melikgazi, Kocasinan ja Talas.


title: Kayserin maakunta

text: Maakunnan perinteisiin elinkeinoihin kuuluvat hedelmien ja viininviljely sekä mattojen solmiminen.


title: Hitachinaka

text: Hitachinaka () on kaupunki Ibarakin prefektuurissa Japanissa. Kaupungissa on 156 631 asukasta (2015) ja sen pinta-ala on 99,83 neliökilometriä. Kaupunki sijaitsee prefektuurin keskiosassa Tyynen valtameren rannalla.


title: Hitachinaka

text: Kaupunkia palvelevat JR Eastin Jōban- ja Suigun-linjat sekä Hitachinaka kaihin -rautateiden Minato-linja.


title: Arto Nyqvist

text: Arto ”Artsi” Nyqvist (s. 28. maaliskuuta 1958 Helsinki) on suomalainen moottoripyöräilijä, joka on tullut tunnetuksi näyttävistä stunt-tempuistaan. Eräs hänen tunnusmerkeistään on tavalliset puukengät, jotka jalassa yleensä suoritti temppunsa. Eräässä tempussa hän liukuu moottoripyörän perässä näiden puukenkien päällä roikkuen moottoripyörän takana yli 200 km/h nopeudessa.


title: Arto Nyqvist

text: Nyqvist ajoi menestyksekkäästi motocrossia vuoteen 1978. Vuoden 1978 Hyvinkään osakilpailussa hän menetti kilpailulisenssinsä. Kilpailulisenssin menettämisen jälkeen Nyqvist ymmärsi olevansa enemmän showmiehiä.


title: Arto Nyqvist

text: Nyqvist teki temppunsa pääasiassa Kawasaki Z1300 moottoripyörällä. Hänen näyttävimpiä temppujaan ovat Pyhätunturinmäestä moottoripyörällä tehty 60-metrinen loikka ja vuoden 1987 Salpausselän kisoissa hyppy Lahden hiihtokeskuksen K64-mäestä Citroën Dyane -henkilöautolla eli ”rättisitikalla”. Hän oli alun perin suunnitellut tekevänsä hypyn moottoripyörällä, mutta ei saanut siihen kaupungilta lupaa. Henkilöautolla hyppääminen hyväksyttiin.


title: Arto Nyqvist

text: Nyqvist lopetti aktiiviuransa hieman yli 30-vuotiaana.


title: Arto Nyqvist

text: 1980-luvulla Nyqvist kiersi Sleepy Sleepers-yhtyeen mukana heidän rock-konserteissaan.


title: Arto Nyqvist

text: 2006 Nyqvist avasi Artsicycle-nimisen moottoripyöräliikkeen Helsingissä, jonka toiminta on nyt jo päättynyt.


title: Hitachiōmiya

text: Hitachiōmiya () on kaupunki Ibarakin prefektuurissa Japanissa. Kaupungissa on 42 359 asukasta (2015) ja sen pinta-ala on 348,38 neliökilometriä. Kaupunki sijaitsee sisämaassa prefektuurin pohjoisosassa ja rajautuu lännessä Tochigin prefektuuriin.


title: Hitachiōmiya

text: Kaupunkia palvelee JR Eastin Suigun-linja.


title: Armée Révolutionnaire Bretonne

text: Armée Révolutionnaire Bretonne on bretagnelainen väkivaltaa harjoittava nationalistinen terroristijärjestö. Se irtautui Front de Libération de la Bretagnesta sen militantimpana siipenä. 1960-luvulta lähtien järjestö on syyllistynyt yli 200 väkivaltaiseen iskuun, joista suurinta osaa ei tosin ole kohdistettu ihmisiin. Järjestön iskut eivät aluksi aiheuttaneet uhreja lukuun ottamatta kahta järjestön omaa jäsentä, jotka yrittivät purkaa itse asettamaansa pommia, joka uhkasi sivullisia. Kuitenkin vuonna 2000 järjestön McDonald’s-ravintolaan Quevertissa Dinanin lähistöllä tekemässä pommi-iskussa kuoli naispuolinen tarjoilija. Teosta asetettiin myöhemmin syytteeseen 11 henkilöä. Heistä kuusi sai tuomion, neljä terrorismista ja kaksi sen avunannosta. Kahdella tuomituista oli yhteyksiä myös antikapitalistiseen Emgann-järjestöön.


title: Michael Jackson’s Vision

text: Michael Jackson's Vision on musiikkivideokokoelma, joka sisältää 42 Michael Jacksonin tuottamaa ja ideoimaa musiikkivideota


title: Hitachiōta

text: Hitachiōta () on kaupunki Ibarakin prefektuurissa Japanissa. Kaupungissa oli kesäkuussa 2018 49 873 asukasta ja sen pinta-ala on 372,01 neliökilometriä. Kaupunki sijaitsee sisämaassa prefektuurin pohjoisosassa.


title: Hitachiōta

text: Kaupunkia palvelee East Japan Railway Companyn Suigun-linja.


title: Won’t Say a Thing

text: Won't Say a Thing on suomalaisen beatboxaajan, Felix Zengerin ensimmäinen sooloalbumi. Se julkaistiin omakustanteena 20. huhtikuuta 2011. Zengerin mukaan levy yhdistelee hip hoppia, soulia ja jazzia. Pelkkää beatboxausta on vain yksi kappale. Vierailijoina albumilla esiintyvät muun muassa edesmennyt Kari Tapio, Tuomo Prättälä ja kanadalainen Kid Koala.


title: Won’t Say a Thing

text: Kari Tapio esiintyy viimeiseksi jääneessä äänityksessään "Pitkät päivät täällä" -kappaleen kertosäkeessä, jossa hän tulkitsi Asan sanoituksia kuusi viikkoa ennen kuolemaansa. Kappaleesta on julkaistu musiikkivideo.


title: Won’t Say a Thing

text: "Won’t Say a Thing" nousi parhaimmillaan Suomen virallisen albumilistan 21. sijalle.


title: Turvapaino

text: Turvapaino on painoteollisuuden osa-alue, joka käsittää painamisen kohteita kuten setelit, passit, ajokortit, henkilökortit, jäsenkortit, osakekirjat, postimerkit, viisumit ja erinäiset todistukset. Tavoitteena on estää painotuotteen väärentäminen tai muuttaminen. Turvapainotuotteissa yhdistellään useita erilaisia teknisiä menetelmiä, joista useat eivät välttämättä edes liity suoranaisesti itse painoprosessiin.


title: Turvapaino

text:
Setelit valmistetaan usein hyvin kestävästä paperista, joka sisältää puukuidun ohella puuvillaa ja pellavaa. Paperimassaan voidaan sekoittaa muitakin kuituja, jotka näkyvät värillisinä tavallisessa valossa tai ultraviolettivalossa. Turvapaperin valmistamisessa ei yleensä käytetä optisia kirkasteita, joten ultraviolettivalossa tarkisteltaessa se pysyy tummana. Myös paperia, joka sisältää optisia kirkasteita voidaan käyttää, mutta se on melko harvinaista.
Vesileima on elementti paperissa, joka näkyy paperia läpivalossa tarkasteltaessa. Vesileima luodaan paperia valmistaessa niin että paperi jää vesileiman kohdalta ohuemmaksi kuin sen ulkopuolelta.


title: Turvapaino

text: Painatus, joka on näkymätön tavanomaisessa valaistuksessa, mutta näkyy painatusta ultraviolettivalossa tarkasteltaessa.


title: Turvapaino

text: Ohutviivapainatus muodostuu geometrisista kuvioista, kaarista ja viivoista. Niiden tarkoituksena on tehdä asiakirjan jäljentäminen vaikeammaksi. Positiivisessa giljoshikuviossa viivat on painettu, mutta aluetta niiden välissä ei ole. Negatiivisessa giljoshikuviossa viivojen välinen alue on painettu ja viivat on jätetty painamatta. Giljoshipainatuksen yhteydessä käytetään usein iirispainatusta.


title: Turvapaino

text: Iirispainatus on offsetpainossa käytettävä painantamenetelmä, jossa yksittäisen painoyksikön värikaukalo jaetaan väliseinien avulla erivärisiin osiin, hierrintelojen sivuttaissuuntainen liike lukitaan ja yhdellä painolevyllä painettavat värisävyt sulautetaan pehmeästi toisiinsa saaden aikaan asteittainen värin muutos.


title: Turvapaino

text: Laserkaiverruksessa tiedot ja kuva kirjoitetaan muovikalvoon laserilla tummentamalla laserherkkää kalvoa. Lasermerkintä voidaan tehdä muovikerrosten rakenteesta riippuen ja lasermerkkauksen syvyyttä säätämällä joko muovikerrosten sisään niin että kaiverrus ei tunnu kortin pinnassa, tai muovikerrosten pintaan, jolloin laseroinnin jälki tuntuu ja näyttää selkeästi karhealta kiiltävässä muovipinnassa.


title: Turvapaino

text: Termokromaattinen, eli lämpöherkkä painoväri vaihtaa väriä eri lämpötiloissa. Väri muuttuu esimerkiksi huoneenlämpöistä painatusta sormella painettaessa.


title: Turvapaino

text: Painotuotteen etu- ja takapuolella olevat objektit jotka on kohdistettu tarkasti keskenään. Kuviot muodostavat yhdessä täydellisen kuvion kun asiakirjaa tarkastellaan läpivalossa.


title: Turvapaino

text: Erittäin pienistä kirjaimista ja numeroista muodostuvia viivoja tai kuvioita, tai taustapainatuksen osia. Mikropainatuksessa merkit ovat hädin tuskin nähtävissä paljaalla silmällä. Nanopainatuksen lukemiseen tarvitaan voimakasta suurentamista, kuten mikroskooppia.


title: Turvapaino

text: "OVD":t (Optically variable device) ovat turvatekijöitä, joissa näkyvä informaatio riippuu vallitsevista valaistus- ja tarkasteluolosuhteista.


title: Turvapaino

text: "DOVID":it (Diffractive Optically Variable Image Device) ovat elementtejä, joiden toiminta perustuu hiloihin jotka muuttavat valon kulkua diffraktiolla.


title: Turvapaino

text: CLI (Changeable laser image) ja MLI (Multiple laser image), eli muuttuva laserkuva ja monilaserkuva ovat muovikorttiin upotettuna pintareliefinä tehtyjä kohtia, johon laserkaiverrettu kuva muuttuu sen mukaan missä kulmassa korttia tarkastellaan. Toisistaan käsitteet eroavat siten että CLI:n kuva vaihtuu horisontaalisesti ja MLI:n kuva vertikaalisesti kallistettaessa. Gemalton valmistamassa, vuonna 2010 Suomessa käyttöön otetussa ajokortissa on ensimmäisenä maailmassa kolmikuvainen CLI-linssi.


title: Turvapaino

text: Hologrammi on lasertekniikalla luotu DOVID, jossa voidaan käyttää useita kuvia, väri- ja kontrastivaihteluita, kolmiulotteisia kuvia tai kinemaattisia efektejä.


title: Turvapaino

text: "OVI" (Optically variable ink) on painoväri joka sisältää pigmenttejä joiden väri vaihtuu valon tulokulman ja tarkastelukulman mukaan. Optisesti muuttuvia painovärejä käytetään kaiverruspainatuksessa ja silkkipainatuksessa.


title: Turvapaino

text: Preeglaus eli reliefikaiverrus tai korkopuristus. Laminoitujen tuotteiden, kuten muovikortin tai passin tietosivun muovikalvon pintaan voidaan integroida kuvioita tai tekstiä. Korkopuristusta käytetään paperipainannassa värittömien kohokuvioiden valmistukseen.


title: JVG

text: JVG (ensimmäisen levyn aikoihin Jare & VilleGalle) on helsinkiläinen rap-duo. Sen muodostavat Jare Joakim Brand (s. 8. lokakuuta 1987) ja Ville-Petteri Galle (s. 4. lokakuuta 1987).


title: JVG

text: Duo nousi julkisuuteen keväällä 2011 julkaistulla kappaleellaan ”Häissä”. Kappale nousi Suomen virallisen singlelistan, Latauslistan ja Finnish Dance Chart -listan kärkeen ja valittiin Suomen viralliseksi kesähitiksi vuonna 2011. Esikoisalbumi "Mustaa kultaa" julkaistiin Monsp Recordsin kautta 27. huhtikuuta 2011. Myös se nousi heti Suomen virallisen albumilistan kärkeen ja myi kultaa 21. kesäkuuta 2011. JVG:n toinen albumi "Jvg.fi" julkaistiin 30. toukokuuta 2012 myös Monsp Recordsin julkaisemana. Myös se nousi suoraan Suomen virallisen albumilistan ykköseksi. Kolmas pitkäsoitto "Voitolla yöhön" julkaistiin 28. helmikuuta 2014 JVG:n oman PME Records -levy-yhtiön kautta. Kahden edellisen albumin tavoin myös "Voitolla yöhön" nousi albumilistan kärkeen.


title: JVG

text: Jare Brand on opiskellut kiinteistötaloutta Aalto-yliopistossa. VilleGalle on valmistunut ilmastointiasentajaksi. Duon molemmilla jäsenillä on urheilutausta. VilleGalle on pelannut nuorempana jalkapalloa FC Kontussa ja jääkiekkoa OKK:ssa ja myöhemmin Jokereissa A-junioreihin asti. Jääkiekkouransa jälkeen hän pelasi kaukalopalloa Bewe Sportissa voittaen kolme Suomen-mestaruutta. Brand taas on pelannut jalkapalloa Puotinkylän Valtissa sekä amerikkalaista jalkapalloa Helsinki Wolverinessa.


title: JVG

text: Räppäämisen Jare Brand ja Ville Galle aloittivat kaveriporukassa kokeilumielessä. Yhteisen musiikkiuransa Jare ja VilleGalle aloittivat ”Koutsi soittaa” -kappaleella, johon he kuvasivat myös ystävilleen suunnatun musiikkivideon kotivideotyyliin. Video julkaistiin YouTube-palvelussa joulukuussa 2009. Huhtikuussa 2010 julkaistu toinen video ”Koutsi hoitaa” sen sijaan oli Anatom Allstarin ammattimaisesti toteuttama, ja siinä esiintyivät cameorooleissa VilleGallen ystävät jääkiekkoilijat Mikael Kurki ja Jori Lehterä sekä rap-artisti Juno. Kesällä 2010 julkaistiin duon kolmas video, muun muassa Helsingin uimastadionilla kuvattu ”Holidai”, jossa Juno esiintyi vierailevana artistina ja cameo-rooleissa olivat mukana Kurki sekä jalkapalloilijat Perparim ja Mehmet Hetemaj.


title: JVG

text: Läpimurtonsa julkisuuteen Jare & VilleGalle teki lokakuussa 2010, kun YouTubessa julkaistiin video heidän muutamaa kuukautta myöhemmin digitaalisesti ladattavaksi julkaistuun esikoissingleensä ”Epoo”. Kappaleella esiintyi vierailijana Heikki Kuula, ja cameoissa olivat mukana Gee, toinen kappaleen tuottaneen Coach Beats -duon jäsenistä sekä jääkiekkoilijat Kurki, Siim Liivik ja Jere Karalahti, jonka esiintyminen sai huomiota tiedotusvälineissä. ”Epoo” oli myös Jaren & VilleGallen ensimmäinen miljoonan katselukerran rajan YouTubessa ylittänyt musiikkivideo.


title: JVG

text: Jare & VilleGalle julkaisivat YouTubessa 2. maaliskuuta 2011 ensimmäinen radioasemille julkaistun singlensä, DJPP:n ja Vakiosäätäjän tuottaman ”Nelisilmän”, jonka lauluosuudet esitti jälleen Heikki Kuula. Myös ”Nelisilmä”-kappaleen musiikkivideota on katsottu YouTubessa yli neljä miljoonaa kertaa. Vielä saman kuun aikana YouTubeen vuoti Jaren & VilleGallen kappale ”Häissä”, jonka virallinen julkaisu tapahtui niin ikään YouTubessa vasta paria päivää myöhemmin. Musiikkivideon julkaisu ajoitettiin jääkiekon SM-liigan mestaruuden ratkeamisen aikoihin ja videolla esiintyivät SM-finaaliotteluissa pelanneista jääkiekkoilijoista Ville Peltonen, Max Wärn, Eetu Pöysti ja Jari Sailio sekä aikaisemminkin duon videoilla mukana olleet Mikael Kurki ja Siim Liivik, joka teki myös ensiesiintymisensä rap-artistina taiteilijanimellä Märkä-Simo. Lisäksi cameoroolin tekivät muusikot Juno, Teflon Brothers eli Heikki Kuula, Voli ja Pyhimys sekä jääkiekkoilija Kim Strömberg ja pokeriammattilainen Ilari Sahamies.


title: JVG

text: Vaikka VilleGalle totesi MoonTV:n haastattelussa loppuvuodesta 2010, ettei suunnitelmiin kuulu albumin tekeminen, esikoisalbumi "Mustaa kultaa" julkaistiin 27. huhtikuuta 2011 Monsp Recordsin kautta. Jare & VilleGallen kappale ”Häissä” äänestettiin Suomen viralliseksi kesähitiksi 2011. "Mustaa kultaa" sijoittui ilmestyttyään Suomen virallisen albumilistan kärkeen ja myi kultaa 21. kesäkuuta 2011. Monsp Records julkaisi albumista vinyylipainoksen 30. marraskuuta 2011. Se sisältää alkuperäisten kappaleiden lisäksi yhden uuden kappaleen ”Mitä sä siit tiiät (Heeeyyy)” ja sen instrumentaaliversion sekä instrumentaaliversiot kappaleista ”Häissä”, ”Kasarin lapsi”, ”Nelisilmä” ja ”Raiders”. Kappaleesta ”Mitä sä siit tiiät (Heeeyyy)” julkaistiin myös musiikivideo syyskuussa 2011. Sillä vierailevat Ruudolf ja Karri Koira ja sen videolla cameo-rooleissa ovat Mikael Kurki, Pyhimys ja Gracias. ”Häissä”-kappale ylitti platinarajan 20. huhtikuuta 2012.


title: JVG

text: Jare & VilleGalle voittivat 20. tammikuuta 2012 järjestetyssä Emma-gaalassa kaksi palkintoa kategorioissa "Vuoden tulokas" ja "Mustaa kultaa" -albumi palkittiin kategoriassa "Vuoden hiphop- / elektroninen-albumi". Lisäksi he olivat ehdolla kategoriassa "Yleisöäänestys (Vuoden kotimainen artisti / yhtye)", "Mustaa kultaa" -albumi kategoriassa "Vuoden albumi" ja ”Häissä” -kappale kategoriassa "Vuoden biisi".


title: JVG

text: VilleGalle vieraili maaliskuussa julkaistulla rap-yhtye Gasellien ”Hiki”-kappaleen musiikkivideolla. Monsp Records julkaisi 20. maaliskuuta tiedotteen, jossa ilmoitettiin yhtyeen virallisen nimen muuttuneen "Jare & VilleGallesta" lyhyempään muotoon "JVG". Samassa tiedotteessa kerrottiin, että duon toinen albumi "jvg.fi" julkaistaan 30. toukokuuta 2012. 28. maaliskuuta YouTubessa julkaistiin Unibetin sponsoroima musiikkivideo kappaleesta ”Ei sul riitä”. Videolla nähdään entinen jääkiekkoilija Esa Tikkanen. Kyseistä kappaletta ei löydy miltään yhtyeen albumilta, vaan sen pystyi ladata ilmaiseksi Unibetin verkkosivuilta. Monsp Records julkaisi albumin ensimmäisen singlen ”Karjala takaisin” YouTubessa 16. huhtikuuta. Kappaleella vierailee Freeman ja siitä julkaistiin musiikkivideo toukokuussa. Videolla nähdään rap-artisti Gracias. Albumin toinen single ”Kran Turismo” julkaistiin YouTubessa 11. toukokuuta. Kappaleella vierailee reggaeartisti Raappana ja se myi kultaa elokuun puolessa välissä. "Jvg.fi"-albumin toinen musiikkivideo julkaistiin heinäkuun puolessavälissä kappaleesta ”Töttöröö”. Kappaleella vierailevat Ruudolf ja Karri Koira. Albumin kolmas musiikkivideo julkaistiin kappaleesta ”Kran Turismo” heinäkuun lopulla. Video on livetaltiointi JVG:n keikoilta.


title: JVG

text: VilleGalle oli mukana "Tanssii tähtien kanssa" -ohjelman 16. syyskuuta 2012 alkaneella 7. tuotantokaudella, tanssiparinaan tanssinopettaja Kia Lehmuskoski. He putosivat toisessa pudotuksessa 7. lokakuuta 2012. JVG perusti vuoden 2012 lopulla oman levy-yhtiön, PME Recordsin yhdessä taustatiimiin kuuluvien Antti Kososen ja Andrei Kipahdin kanssa. PME Recordsin ensimmäinen julkaisu oli VilleGallen pikkuveljen Mäk Gäliksen debyyttisingle ”Mäk is bäk”.


title: JVG

text: JVG:n kolmas albumi "Voitolla yöhön" julkaistiin 28. helmikuuta 2014. Albumin ensimmäinen, sen omaa nimeä kantava, single ”Voitolla yöhön” julkaistiin 28. marraskuuta 2013. Toinen single ”Huominen on huomenna” julkaistiin 7. helmikuuta 2014. Kappaleella vierailee Anna Abreu. ”Huominen on huomenna” muodostui JVG:n uran menestyneimmäksi kappaleeksi sitten vuoden 2011 ”Häissä”-kappaleen, oltuaan parhaimmillaan Suomen ostetuin, ladatuin ja radioiden soitetuin kappale. Albumia ovat olleet tuottamassa DJPP ja MDS, ja se on kahteen aikaisempaan albumiin nähden tyyliltään elektronisempaa. Uudella albumilla vierailevat muun muassa Märkä-Simo, Sanni ja Karri Koira. Albumilla olevasta possebiisistä ”Mist sä tuut?” julkaistiin studiosessiotyylinen musiikkivideo helmikuun lopulla 2014. Kappaleella vierailevat Gracias, Paperi T, Juno, Stepa, Särre, Gasellit ja Kube. Albumilta julkaistiin vielä neljäs musiikkivideo huhtikuussa 2014 kappaleesta ”Fäijönii” ja viides kesäkuussa kappaleesta ”Etenee”. ”Fäijönii”-kappaleella vierailee Mikael Gabriel ja ”Etenee”-kappaleella Pete Parkkonen. "Voitolla yöhön"-albumi nousi Suomen virallisen albumilistan ensimmäiselle sijalle.


title: JVG

text: JVG toimi Cheekin lämppärinä tämän Olympiastadion konserteissa 22.–23. elokuuta 2014.


title: JVG

text: JVG julkaisi uuden singlen ”Mauton jasso” 30. tammikuuta 2015. Tulevan albumin toinen single ”Tuulisii” julkaistiin 13. huhtikuuta 2015. Ennen uuden albumin julkaisua julkaistiin 10. heinäkuuta single nimeltä ”Tarkenee”, jossa on mukana Teemu Brunila. Kesällä 2015 JVG:n toinen laulaja VilleGalle osallistui "Vain elämää" -televisiosarjaan, joka esitettiin televisiossa syksyllä 2015. JVG:n neljäs albumi "247365" julkaistiin 10. syyskuuta. JVG julkaisi kaksi päivää ennen albumin julkaisua neljännen singlensä ”Takajeejeen”. JVG:n neljännen albumin levynjulkistuskeikka järjestettiin historiallisesti suorana lähetyksenä Facebookin kautta 10. syyskuuta. Keikkalähetyksellä oli parhaimmillaan 12 000 katsojaa.


title: JVG

text:
JVG esiintyi toukokuussa 2016 Hartwall Arenalla Helsingissä kahtena peräkkäisenä päivänä (27. ja 28.).
JVG:stä ilmestyi syksyllä 2016 "Etenee - JVG:n tarina" -niminen kirja, jonka kirjoitti Laura Friman ja kirjassa olevat kuvat on ottanut Andrei Kipahti. JVG julkaisi 13. toukokuuta 2016 ”Hehkuu”-nimisen singlen.


title: JVG

text: Keväällä 2017 rap-duo JVG osallistui "Anssi Kela ja isot biisit"-ohjelmaan, missä esitti coverin Eppu Normaalin kappaleesta ”Urheiluhullu”. Kappale julkaistiin singlenä 13. maaliskuuta 2017. Aiemmin helmikuussa 2017 julkaistiin heidän uusi singlensä "Sitä Säät Mitä Tilaat”, jolla vierailee Ellinoora. JVG:n viides albumi "Popkorni" julkaistiin 28. elokuuta 2017. Albumin nimikkosingle ”Popkorni” julkaistiin joulukuussa 2017 erillisenä singlenä, vaikka ennen albumin julkaisua ei ollut julkaistu yhtäkään singleä albumilta. Vuonna 2018 duo on vieraillut Tippa-T:n singlellä ”Roska silmäs” ja Gasellit-yhtyeen singlellä ”Mitä Mä Malagas?”.


title: Martti Heiniö

text: Martti Vilheml Heiniö (16. lokakuuta 1892 – 30. toukokuuta 1976) oli suomalainen taiteilija. Hänen vanhempansa olivat varastonhoitaja Oskari Heiniö (ent. Hellman) ja Ida (o.s. Enbom). Martti Heiniön puoliso oli Liisa (o.s. Kivekäs).


title: Martti Heiniö

text: Martti Heiniö sai taideopetusta Joseph Alasen ja Jussi Karin johdolla. Hän debytoi vuonna 1926. Heiniö osallistui Suomen Taiteilijain näyttelyihin vuosina 1926, 1931 ja 1937. Hän sai Helsingin kaupungin kultaisen ansiomerkin vuonna 1946 ja Helsinki-mitalin vuonna 1956.


title: Martti Heiniö

text: Martti Heiniö toimi myös Helsingin kaupunginorkesterin sellistinä.


Kuinka rakastella neekerin kanssa ...väsymättä (alkuperäiseltä nimeltä "Comment faire l'amour avec un nègre sans se fatiguer") on kanadalais-ranskalainen vuonna 1989 valmistunut komediaelokuva. Elokuva perustuu haitilaisen kirjailijan Dany Laferrièren samannimiseen vuonna 1985 ilmestyneeseen romaaniin.


title: Kuinka rakastella neekerin kanssa ...väsymättä

text: Elokuvan pääosia esittävät Isaac de Bankolé, Roberta Bizeau, Myriam Cyr ja Maka Kotto.


text: Elokuva sai ensi-iltansa Kanadassa helmikuussa 1989. Suomessa elokuva sai ensi-iltansa 17. marraskuuta 1989. Elokuva oli Suomen vuoden 1989 katsotuimpien elokuvien 76. sijalla, ja sen kävi katsomassa yhteensä 14 098 ihmistä. Suomen televisiossa elokuva on esitetty yhden kerran; heinäkuussa 1993 MTV3-kanavalla.


text: Afrikkalaissyntyiset miehet Vieux ja Bouba jakavat asunnon Montrealissa. Bouba on amatööritason filosofi ja Vieux sympaattinen yliopistossa opiskeleva opiskelija, joka pyrkii kirjailijaksi. Vieux ostaa itselleen kirjoituskoneen ja alkaa työstämään pienoisromaania.


text: Vieuxilla on paljon ihailijoita, joiden kanssa hän viettää aikaa, johon liittyy myös seksuaalista kanssakäymistä.


text: Kaupungin huumejengi ei pidä afrikkalaissyntyisistä asukkaista ja yrittävät saada heitä keinolla millä hyvänsä pois takaisin kotimaahansa. Vieux saa ajan myötä romaaninsa valmiiksi, jonka nimeksi tulee "Kuinka rakastella neekerin kanssa ...väsymättä".


text:
Vieuxin ja Bouban asunnossa syttyy tulipalo, jonka huumejengi on sytyttänyt tahallisesti. Bouba on tulipalon syttyessä nukkumassa, mutta palomiehet saavat hänet pelastettua. Vieux pelastaa viime hetkellä romaaninsa tulen keskeltä. Hän löytää kustantajan ja kirja julkaistaan.
"Video-oppaassa" vuodelta 1995 Kati Sinisalo antoi elokuvan Suomessa julkaistulle VHS-kasettiversiolle kaksi tähteä viidestä, mikä teoksen mukaan vastaa sanallista arviota ”keskinkertainen”. Hänestä kiinnostavien teemojen – valkoisten naisten ja mustien miesten seksuaalisuuden – käsittely jää väsyttävän puheen tasolle.


title: The Shepherd: Border Patrol

text: The Shepherd: Border Patrol on vuonna 2008 suoraan DVD:lle julkaistu yhdysvaltalainen toimintaelokuva. Elokuvan on ohjannut Isaac Florentine ja käsikirjoittanut Joe Gayton ja Cade Courtley. Pääosissa näyttelivät Jean-Claude Van Damme Scott Adkins, Stephen Lord, Gary McDonald ja Natalie J. Robb. Taistelukohtausten koreografiasta vastasi J. J. Perry.


title: The Shepherd: Border Patrol

text: Suomessa elokuva julkaistiin suoraan DVD:lle 28. toukokuuta 2008.


title: The Shepherd: Border Patrol

text: Entiset Navy SEAL erikoisjoukkojen jäsenet yrittävät salakuljettaa useiden kymmenien miljoonien dollareiden arvoista heroiinia Meksikosta Yhdysvaltoihin. Heidän salakuljetukset kuitenkin saavat takapakkia, kun juuri uudeksi rajavartiaksi saapunut Jack tuottaa heidän liiketoiminnalleen harmia. Entinen murharyhmän etsivä Jack on päättänyt etsiä käsiinsä huumeoperaation vastuuhenkilön, joka on vastuussa hänen menneisyydessä tapahtuneisiin seurauksiin.


title: The Shepherd: Border Patrol

text: Elokuva kuvattiin kokonaan Bulgariassa.


title: Huoneistohotelli

text: Huoneistohotelliin kuuluu palveltuja asuntoja, joita vuokrataan hotellityyppisen varausjärjestelmän kautta. Se vastaa pitkälle vuokrattavaa huoneistoa ilman kiinteitä sopimuksia.


title: Huoneistohotelli

text: Huoneistohotelli palvelee tyypillisesti asiakkaita, jotka tarvitsevat asunnon vähän pidemmäksi aikaa, yleensä muutamista päivistä kuukausiin. Yleensä tällainen lyhytaikainen asumistarve perustuu johonkin tilapäiseen olosuhteeseen kuten oman asunnon vesi- tai tulipalovahinkoon tai työmatkaan. Valmiiksi kalustetun huoneiston vuokraaminen ilman ennalta sovittua irtisanomisaikaa on näissä tilanteissa joustava ratkaisu. Huoneistohotelli ei nimestään huolimatta ole hotelli, mutta se poikkeaa perinteisestä asuinhuoneen vuokrauksesta, koska vuokralainen saa yleensä lopettaa vuokrasuhteen heti, kun hänen majoittumistarpeensa lakkaa. Huoneistohotelli poikkeaa perinteisestä hotellimajoituksesta siinä, ettei se yleensä tarjoa asiakkailleen hotelliin tyypillisesti kuuluvia oheispalveluja, kuten aamiaista. Huoneistohotelli tarjoaa kuitenkin hotellihuoneita väljemmät tilat, joissa asuminen on kodinomaista. Kaikissa suuremmissa kaupungeissa vastaava majoitusmuoto on saavuttanut merkittävän aseman majoitustoiminnassa.


title: Maailman lääkäriliitto

text: Maailman lääkäriliitto () on kansainvälinen lääkäreitä edustava organisaatio, joka perustettiin Pariisin kokouksessa 17.9.1947. Maailman lääkäriliiton tavoitteina on lääkäreiden itsenäisyys ja korkea ammattimoraali. Suomen lääkäriliitto on eräs WMA:n jäsenjärjestö.


title: Avaruuden portti

text: Avaruuden portti () on Frederik Pohlin vuonna 1977 ilmestynyt tieteisromaani. Teos on ilmestynyt suomeksi 1981 WSOY:n Scifi-sarjassa ja sen on suomentanut Rauno Ekholm.


title: Avaruuden portti

text: Aurinkokunnasta on löydetty hylätty muukalaisten avaruusasema ja liki tuhat erikokoista avaruusalusta ontoksi kaiverretusta asteroidista. Ihmiskunta yrittää ymmärtää Heecheeksi kutsuttujen muukalaisten tekniikkaa yrityksen ja erehdyksen kautta. Tekniikaa löytyy hylättynä eri puolilta Aurinkokuntaa. Alusten avulla ihmiskunta tekee avaruusmatkoja, koska määränpää pystytään kyllä valitsemaan. Alusten matka-aika on aina arvoitus ja nälkäkuoleman vaara on ilmeinen. Aluksia on kolmea kokoa, joihin mahtuu yksi, kolme tai viisi matkustajaa. Matkalle varataan aina tarvikkeita toivon mukaan riittävästi. Alukset tekevät puolimatkassa käännöksen joka kertoo matkalaisille puolimatkan kohdan ja nämä voivat siten laskea riittävätkö tarvikkeet perille asti. Jos ei, yleensä joku on valmis tekemään itsemurhan.


title: Avaruuden portti

text: Teos on voittanut Nebula-, Hugo-, Locus- ja Campbell-palkinnot.


title: Natalie J. Robb

text: Natalie Joy Robb (s. 3. joulukuuta 1974 Bellshill, Glasgow, Skotlanti) on brittiläinen näyttelijä, joka tunnetaan televisiosarjasta "Emmerdale".


title: Natalie J. Robb

text: Robb aloitti näyttelemisen televisiossa televisiosarjojen "Taggart" ja "Take the High Road" myötä 1990-luvun alussa. Sittemmin hän on pääosin esiintynyt televisiosarjoissa, kuten "Lontoo liekeissä", "Tohtorit", "Holby Cityn sairaala", "EastEnders" ja "Hiljainen todistaja". "The Bill" -sarjassa Robb esitti peitetöitä tekevää poliisia Andrea Dunbaria.


title: Natalie J. Robb

text: Robb on tehnyt myös muutaman elokuvaroolin: "Good Girl, Bad Girl", "Kitchen" ja "".


title: August Bebel

text: Ferdinand August Bebel (22. helmikuuta 1840 Deutz, Saksa – 13. elokuuta 1913 Passugg, Sveitsi) oli saksalainen sosialistinen poliitikko, valtiopäivämies ja yksi Saksan sosiaalidemokraattisen puolueen perustajista.


title: August Bebel

text: Bebel varttui Wetzlarissa. Hän kouluttautui sorvaajaksi ja asettui vuonna 1860 Leipzigiin. Siellä Bebel aloitti poliittisen toimintansa ja vaikutti liberaalidemokraattisissa työväen ja käsityöläisten yhdistyksissä ennen kuin omaksui 1860-luvulla marxilaisen maailmankatsomuksen. Hän toimi vuosikymmeniä läheisessä yhteistyössä Wilhelm Liebknechtin kanssa. Yhdessä he perustivat vuonna 1869 sosiaalidemokraattisen työväenpuolueen (Sozialdemokratische Arbeiterpartei, SDAP).


title: August Bebel

text: Vuonna 1875 pidetyssä Gothan kongressissa puolue yhdistyi Ferdinand Lassallen perustaman yleissaksalaisen työväenyhdistyksen kanssa Saksan sosialistiseksi työväenpuolueeksi (Sozialistische Arbeiterpartei Deutschlands, SAPD). Bebelistä tuli puolueen keskeinen vaikuttaja. Varsinkin niin sanotun sosialistilain voimassaoloaikana hän organisoi taitavasti illegaalia puoluetyötä ja keräsi rahaa vainoamisen kohteiksi joutuneille puoluetovereilleen. Saksan valtakunnankanslerin Otto von Bismarckin aloitteesta vuonna 1878 säädetty laki, jonka tarkoituksena oli estää kaikki sosiaalidemokraattinen järjestö- ja julkaisutoiminta, kumottiin vuonna 1890. Tämän jälkeen puolue muutti nimensä Saksan sosiaalidemokraattiseksi puolueeksi (Sozialdemokratische Partei Deutschlands, SPD). Bebel valittiin toiseksi puolueen kahdesta puheenjohtajasta, mitä tehtävää hän hoiti kuolemaansa asti, vuoteen 1913.


title: August Bebel

text: Vuosina 1872–1875 Bebel kärsi vankeusrangaistuksen saatuaan Liebknechtin kanssa Pariisin kommuunia tukevien lausuntojen vuoksi syytteen valtiopetoksesta, Bebel lisäksi syytteen majesteettirikoksesta. Bebel oli tullut tunnetuksi myös voimakkaasta kritiikistä bismarckilaista sotapolitiikkaa kohtaan. Vankeusajan hän hyödynsi opiskeluun ja tutkimukseen aloittaen teoksensa "Nainen ja sosialismi" (Die Frau und Sozialismus) kirjoittamisen. Vuonna 1879 ilmestyneessa pamfletissa hän vaati naisen ja miehen täydellistä, niin taloudellis-ammatillista kuin poliittista tasa-arvoisuutta, mutta uskoi sen toteutumisen olevan mahdollista vain tulevassa sosialistisessa yhteiskunnassa. Teos saavutti valtavan suosion kymmenine painoksineen ja se käännettiin useille kielille (suomeksi vuonna 1904 nimellä "Nainen ja yhteiskunnallinen kysymys"). Monissa näkemyksissään Bebel osoittautui aikaansa edellä olevaksi visionääriksi.


title: August Bebel

text: 1870-luvulta elämänsä loppuvuosiin asti Bebel oli puolueensa edustaja Saksan keisarikunnan valtiopäivillä ("Reichstag"). Sosiaalidemokraattinen parlamentaarikkoryhmä kasvoi vaali vaalilta ja oli vuoden 1912 vaalien jälkeen valtiopäivien suurin (34,8 prosenttia äänistä ja 110 edustajaa). Bebel oli ryhmän kiistaton johtohahmo, joka taitavana puhujana hyökkäsi muun muassa keisarikunnan Lounais-Afrikassa toteuttamaa brutaalia siirtomaapolitiikkaa vastaan, kritisoi jatkuvasti maansa asevarustelua, keräsi todistusaineistoa sotilaiden epäinhimillisestä simputuksesta armeijassa ja vastusti valtakunnan itäosissa toteutettua saksalaistamispolitiikkaa. Viimeisessä valtiopäiväpuheessaan toisen Marokon kriisin aikana vuonna 1911 hän ennusti Euroopan ajautuvan miljoonia ihmisuhreja vaativaan verilöylyyn.


title: August Bebel

text: Elämänsä loppuvuosina Bebel joutui sovittelemaan puolueen kahden suuntauksen, reformistisen ja vallankumoukseen tähtäävän siiven, välisiä kiistoja. Arvovaltansa ansiosta hän onnistui pitämään puolueen koossa. Bebel kuoli sveitsiläisessä parantolassa vuonna 1913. Berliinissä on hänen mukaansa nimetty Bebelplatz.


title: Akarnan

text: Akarnan () oli kreikkalaisessa mytologiassa Alkmaionin ja Kallirhoen poika ja Amfoteroksen veli. Hänen ollessa vielä hyvin nuori Fegeus - tai hänen poikansa - surmasivat Akarnan isän. Tällöin Kallirhoe pyysi Zeukselta, että hänen poikansa varttuisi nopeammin, jotta tämä pystyisi kostamaan isänsä kuoleman. Äidin rukous kuultiin, ja Akarnan surmasi veljensä kanssa isänsä murhaajan, tämän puolison ja kaksi poikaa. Psofiksen asukkaat, joiden kaupungissa Fegeuksen pojat oli surmattu, ajoivat tappajia takaa aina Tegeaan saakka, jossa nämä otettiin vastaan ja heille myönnettiin turvapaikka kaupungissa.


title: Akarnan

text: Akhelooksen pyynnöstä Alkmaionin pojat veivät Harmonian kaulakorun ja peploksen Delfoihin, josta he jatkoivat Epirokseen. Siellä Akarnan perusti valtion, jota kutsuttiin hänen mukaansa Akarnaniaksi.


title: Jurmo (Brändö)

text: Jurmo on saari ja kylä Brändön kunnassa Ahvenanmaan maakunnassa. Saaren pisin pituus on noin 3,5 kilometriä. Vuonna 2014 kylässä oli 46 asukasta.


title: Jurmo (Brändö)

text: Saaren talot on rakennettu melko tiiviisti etelärannalla sijaitsevaan kylään ja suurin osa saaresta onkin rakentamatonta. Kylän kiintopisteitä ovat vanha kansakoulu ja kylän edustalla sijaitseva kalanjalostuslaitos. Saarella on kyläkauppa, nelihuoneinen vieraskoti ja 16-paikkainen ravintola. Ranta-aitassa sijaitseva Jurmon museo esittelee entisajan saaristolaiskodin käyttöesineistä. Museon omistaa Jurmon kotiseutuyhdistys. Lisäksi saarella vuokrataan veneitä ja järjestetään opastettuja kalastus- ja hyljeretkiä. Saarella on myös pieni uimaranta ja noin 25-paikkainen vierasvenesatama sekä sen yhteydessä polttoainemyynti. Satama-alueella sijaitsee lisäksi jalkapallokenttä, koripalloteline, uimahyppytorni, leikkihuone ja grillauspaikka. Saaren kaakkoisosaa kiertää luontopolku minkä varrella on näkötorni. Kylässä on myös tuulimylly.


title: Jurmo (Brändö)

text: Saarella on vuodesta 2002 lähtien laiduntanut ylämaankarjaa jota pidetään turistikohteena ja sille on järjestetty opaskyltit. Ylämaankarja hankittiin saareen laidunkarjaksi pitämään maisemat avoimena. Karja koko on noin 38 yksilöä.


title: Jurmo (Brändö)

text: Saarella on vuodesta 2008 lähtien järjestetty kesäisin Island in the Sun -festivaali. Vuonna 2011 tapahtuma on kaksipäiväinen ja sille odotetaan 600 vierasta.


title: Jurmo (Brändö)

text: Saareen liikennöi ympäri vuoden Ålandstrafikenin yhteysalus M/S Doppingen läheisestä Åvan saaresta. Alus taittaa merimatkan noin kymmenessä minuutissa ja siihen mahtuu 70 matkustajaa ja 18 henkilöautoa. Jurmoon pääse manner-Ahvenanmaalta tai manner-Suomesta Åvan kautta. Jurmoon johtaa 4,8 metrin kulkusyvyinen laivaväylä ja saaressa on noin 25 venepaikkainen vierasvenesatama sekä sen yhteydessä polttoainemyynti. Jurmossa on muutama kilometri ajorataa. Se alkaa lauttarannasta ja jakaantuu kylän alueelle, jatkuen ajoteinä ja polkuina muualle saareen. Kylän rannassa sijaitsee helikopteritaso.


title: Jääkolkka

text: Jääkolkka on jäällä tai asfaltilla pelattava urheilulaji, joka on kehitetty curlingista. Lajin alkuperä ulottuu Keski-Eurooppaan 1600-luvulle asti. Toisen teorian mukaan laji kehittyi itsekseen ja omia aikojaan Alppimaissa jo ennen curlingia. Pelikivet kehittyivät alun perin ehkä yksijalkaisista lypsytuoleista, joita paimenet käyttivät jyrkkien rinteiden hankeen tökäten. Nimitys Eisstock voi myös tulla siitä, että pelikivi kehittyi jonkinlaisesta jäälle tarkoitetusta kävelykepistä. Suomeen laji rantautui 1980-luvun alkupuolella. Jääkolkan suurmaita ovat Saksa, Itävalta ja Italia. Saksassa harrastajia on yli 100 000 ja sitä pelataan neljässä eri divisioonassa. Lajia harrastetaan myös Kanadassa, Yhdysvalloissa, Australiassa ja Paraguayssa.


title: Swift Current

text: Swift Current on kaupunki Kanadassa, Saskatchewanin provinssissa. Kaupunki sijaitsee Trans-Canada Highwayn varrella, noin 170 kilometriä länteen Moose Jaw'sta ja 218 kilometriä itään Medicine Hatin kaupungista. Kaupungin väkiluku on 14 946 (2006), ja sen talousalueella asuu 16 533 asukasta.


title: Swift Current

text: Alueen intiaanit ovat leiriytyneet kaupungin läpi kulkevan Swift Current Creek -joen varrella satoja vuosia. Myöhemmin saapuneet turkiskauppiaat antoivat joelle nimen "Riviere Au Courant" (), jonka mukaan kaupunki sai myöhemmin nimensä. Vuonna 1882 Canadian Pacific Railway -rautatieyhtiö perusti kaupungin paikalle tavara-aseman, josta kuljetettiin rahtia kauemmaksi etelään ja pohjoiseen. Vuosisadan vaihteessa seudulle muutti runsaasti Yhdysvalloista, Euroopasta ja itäisestä Kanadasta tulleita siirtolaisia, jotka asettuivat viljelemään maata ja kasvattamaan karjaa. Swift Currentin kaupunki perustettiin 15. tammikuuta 1914.


title: Swift Current

text: Vuonna 1885 kapinajohtaja Louis Riel johti Saskatchewanissa käytyä Saskatchewanin kapinaa, jonka kukistamiseen osallistuneen Kanadan ratsupoliisin tärkeä tukikohta sijaitsi Swift Currentissa. Kapinan aikana tukikohta nousi tärkeään asemaan, sillä rautatie mahdollisti joukkojen tuomisen alueelle nopeasti. Swift Current kasvoi nopeasti rautatieaseman ympärille, ja se virallistettiin kyläksi vuonna 1903, vain viisi vuotta myöhemmin kaupungiksi (Town) ja vuonna 1914 suuremmaksi kaupungiksi (City). Toisen maailmansodan aikana kaupungissa sijaitsi taistelulentäjien koulutuskeskus. 1950-luvulla alueelta löydettiin öljyä ja maakaasua, minkä ansiosta kaupunki kasvoi voimakkaasti.


title: Swift Current

text: Vuonna 1991 kaupungin rautatieasema määriteltiin kansallishistorialliseksi rautatieasemaksi.


title: Swift Current

text: Swift Current sijaitse kuivahkolla mannerilmastovyöhykkeellä. Kesät ovat normaalisti kuumia ja talvet erittäin kylmiä. Ilmankosteus on lännessä sijaitsevien kalliovuorten johdosta ympäri vuoden matala. Kaupunki sijaitsee 817 metriä merenpinnasta, minkä vuoksi kesälämpötilat pysyvät hieman alueen normaalia matalampana.


title: Anna Frebel

text: Anna Frebel (s. 1980 Berliini) on tähtitieteilijä, jonka johtama ryhmä havaitsi yhden maailmankaikkeuden vanhimmista tunnetuista tähdistä HE 1523-0901 omassa Linnunradassamme.


title: Anna Frebel

text: Frebel väitteli filosofian tohtoriksi Mt. Stromlon Observatoriossa Australian kansallisesta yliopistosta syyskuussa 2006 aiheella "Runsaus analyysi kirkkaissa metalliköyhissä tähdissä". Vuodesta 2010 hän luennoi Harvardin yliopistossa.


title: Kaikki pelissä

text: Kaikki pelissä voi tarkoittaa muun muassa seuraavia:


title: Kroatian maantiede

text: Kroatia jaetaan maantieteellisesti kolmeen osaan. Siihen kuuluu kivikkoinen rannikkokaistale, jossa on yli 600 kallioista saarta, pohjoisen ja koillisen Pannonian alanko, jossa virtaavat Sava, Drava ja Tonava, ja näiden välissä oleva metsäiset vuoristoalueet. Vuoristot tunnetaan erityisesti karstiesiintymistä, joissa vesi on uurtanut monimutkaisia pinnanmuodostelmia yli kilometrin syvyisiin luolastoihin saakka.


title: Kroatian maantiede

text: Ilmasto on pääosin lauhkeaa, mutta pohjoisessa ja idässä vallitsee kylmätalvinen ja lämminkesäinen mantereinen ilmasto ja rannikolla välimerenilmasto. Kroatian pohjoisosissa puhultaa joskus talviaikaan kylmä, puuskainen valumatuuli bora. Kesäiltapäivien merituulta kutsutaan nimellä ”maestral”, ja sen vaikutuksesta esimerkiksi Dalmatian vanhojen kaupungien kadut on pyritty suunnitteemaan niin, että tuuli pääse puhaltaan niitä pitkin.


title: Kroatian maantiede

text: Kroatian erikoisen, puolikuuta tai hevosenkenkää muistuttavan muodon vuoksi sillä on monta naapurivaltiota: Slovenia, Unkari, Serbia, vuonna 2006 itsenäistynyt Montenegro, Bosnia ja Hertsegovina sekä Adrianmeren vastakkaisella puolella Italia. Kroatialla on lähes 1 800 kilometriä rantaviivaa. Bosnia-Hertsegovinan lyhyt 20 kilometrin pituinen rantakaistale jakaa Kroatian manneralueen kahteen toisistaan erillään olevaan alueeseen niin, että Dubrovnik lähiympäristöineen on enklaavina erillään muusta Kroatiasta.


title: Kroatian maantiede

text: Kroatian maasto on vaihtelevaa, ja sen voi karkeasti jakaa kolmeen osaan: etelän kivikkoiseen rannikkokaistaleeseen, jossa sijaitsee yli 600 hajallaan olevaa kallioista saarta, pohjoisen ja koillisen sisämaan tasangolle, joka on osa viljavaa Pannonian alankoa, ja rannikon ja alangon väliin jäävään tiheämetsäiseen vuoristoon.


title: Kroatian maantiede

text: Noin 53 prosenttia alueesta on alankoa, ja suurimmat alankoalueet ovat Pannonian tasangolla, jossa maasto vaihtelee Savan, Dravan ja Tonavan alluviaalitasangoista Baranyan ja Syrmian tasankoihin. Pannonian länsiosassa maasto muuttuu metsäisiin vuoristoihin, joita edeltää kalkkikivitasangot. Pohjoisessa rannikkokaistaleeseen kuuluu Istrian niemimaa, mutta Rijekasta etelään se on kapea vyöhyke, jota reunustavat korkeat vuoret ja rannikon saaristot. Noin puolet alasta on karstimaata, joka jatkuu Sloveniaan, Bosnia ja Hersegovinaan ja Montenegroon. Siihen kuuluu monimuotoisia pinnanmuotoja doliineista syviin luoliin. Kroatiasta on löydetty yli 50 luolaa, jotka ovat yli 250 metriä syviä. Lukina Jama on peräti 1 421 metrin syvyinen.


title: Kroatian maantiede

text:
Kroatian ilmasto vaihtelee alueittain, mutta pääosin ilmasto on lauhkeaa. Pohjoisessa ja idässä vallitsee mantereinen ilmasto, jonka takia talvet ovat kylmiä ja kesät lämpimiä. Lumipeite viipyy talvella pitkään sisämaan korkeilla alueilla.
Sisämaan Osijekissa talven kylmimmän kuukauden eli tammikuun keskimääräinen alin lämpötila on -4,2 astetta, kesän kuumimman heinäkuun keskimääräinen ylin on 28,0 astetta. Kesäkuun sadesumma on suurin, keskimäärin 81,8 mm.


title: Kroatian maantiede

text: Rannikolla vallitsee välimerenilmasto. Suurin osa sateista ajoittuu talveen, mutta kesällä esiintyy ukkoskuuroja. Dubrovnikissa talven kylmimmän kuukauden eli helmikuun keskimääräinen alin lämpötila on +6,5 astetta, kesän kuumimman elokuun keskimääräinen ylin on 28,7 astetta. Lokakuusta joulukuuhun sataa yli sata milimetriä kuukaudessa, heinäkuussa vain 24 mm.


title: Kroatian maantiede

text:
Varsinkin Kroatian pohjoisosissa puhaltaa talvisaikaan joinakin päivinä vuorilta kylmä, puuskainen valumatuuli bora.
Kesäpuolella korkeapaineissa vallitsee merituuli-ilmiön aikaansaama vuorokausivaihtelu: yöllä tuulee maista merelle, päivällä mereltä maihin. Mereltä puhaltava tuuli alkaa klo 10-11, se on voimakkaimmillaan klo 14-15 iltapäivällä. Yöksi tuuli heikkenee. Iltapäivän merituulta kutsutaan joskus nimellä "maestral". Merituulen vilvoittava vaikutus on ollut niin merkittävä, että Dalmatian vanhojen kaupunkien kadut on suunniteltu niin että maestral pääsee puhaltamaan pitkin niitä.


title: Kroatian maantiede

text: Krotiassa on kahdeksan kansallispuistoa: 14 saaresta koostuva Brijunin kansallispuisto, 89 pikkusaaren Kornatin kansallispuisto, Krkan kansallispuisto samannimisen joen varrella, Mljetin kansallispuisto maan eteläosassa, Paklenican kansallispuisto metsäalueella meren ja vuorten välillä, Plitvicen järvien kansallispuisto jossa on 16 pientä järveä metsän keskellä, Risnjakin kansallispuisto samannimisellä vuorella ja Pohjois-Velebitin kansallispuisto karskimaalla.


title: Kroatian maantiede

text: Risnjakin alueella tavataan paljon hirvieläimiä, karhuja, villikissoja ja ilveksiä. Satunnaisesti nähdään myös susia ja villisikoja. Plitvicen järvien kansallispuisto on susien suojapaikka. Siellä, samoin kuin Krkassa, suojellaan myös merisaukkoja. Krka on keskeinen muuttolintujen levähdysalue, samoin kuin Kopacki Ritin luonnonpuisto maan itäosassa. Cresissä elää suuria hanhikorppikotkia.


title: Kroatian maantiede

text: Kroatia jaetaan neljään suuralueeseen ja nämä edelleen yhteensä kahteenkymmeneenyhteen piirikuntaan eli "županiin". Piirikuntien kroaatinkieliset nimet ovat muotoa "Zagrebačka županija" (Zagrebilainen piirikunta). Idästä alkaen suuralueet ja niihin kuuluvat piirikunnat ovat Nykyään Kroatia on turvallinen paikka tavalliselle matkailijalle. Rannikkokaupungeista, kuten mm. Porecista tehdään retkiä esim. Venetsiaan.


title: Kroatian maantiede

text: Kroatiassa on seitsemän Unescon maailmanperintökohdetta ja kahdeksan kansallispuistoa. Unescon kohteet ovat


title: Kroatian maantiede

text: Muita nähtävyyksiä ovat


title: Maatilan Pellervo

text: Maatilan Pellervo on kuukausittain ilmestyvä maatalousalan lehti, joka on suunnattu erityisesti maatalousyrittäjille. Lehden levikki vuonna 2010 oli 17 586. Lukijoita lehdellä on 128 000. Lehteä julkaisee Pellervo Media, joka on Osuustoimintakeskus Pellervon osakkuusyhteisö. Päätoimittaja on Teemu Pakarinen. Sen rinnakkaisjulkaisu on Kodin Pellervo.


title: Maatilan Pellervo

text: Kodin Pellervon ja Maatilan Pellervon edeltäjänä oli vuoteen 1998 Pellervo, joka lehtiuudistuksen jälkeen eriytettiin vuonna 1999 kahdeksi lehdeksi: maataloutta käsitteleväksi Maatilan Pellervoksi ja yleisemmin kotia ja maaseutua käsitteleväksi Kodin Pellervoksi.


title: Kandalos

text: Kandalos oli kreikkalaisessa mytologiassa yksi heliadeista, Rhoden ja Helioksen pojista. Heliadit olivat erityisen taitavia tähtitieteilijöitä, ja he kehittivät uusia menetelmiä purjehdukseen ja jakoivat ensimmäisinä päivän tunneiksi.


title: Kandalos

text: Heliadeista etevin, Tenages herätti kateutta muissa veljeksissä, ja niin nämä murhasivat tämän. Teon jälkeen Kandalos pakeni Kosin saarelle.


title: Kroatian historia

text: Kroatian historia alkaa esihistorialliselta ajalta, ja ensimmäiset asukkaat tulivat Kroatian alueelle viime jääkauden loppuvaiheessa. Ensimmäinen tunnettu Kroatiaa asuttanut kansa oli illyrialaiset. Nämä roomalaistuivat sen jälkeen, kun he olivat kutsuneet Rooman apuun kreikkalaisvaikutteita vastaan. Kroatiasta löytyy monia roomalaisia monumentteja, kuten Diocletianuksen palatsi. Slaavit saapuivat alueelle 500–600-luvuilla, ja heillä oli 800-luvulla frankkien alaisuudessa kaksi vahvaa herttuakuntaa. Näistä muodostuneen Kroatian kuningaskunnan ensimmäinen hallitsija oli 900-luvulla Tomislav.


title: Kroatian historia

text: Perimysongelmian takia Unkarin kuningas Ladislaus I liitti suuren osan Kroatiasta valtakuntaansa. Kroatia säilytti 1200-luvulle asti yhtenäisyytensä, mutta Béla IV perusti uuden Slavonian hallintoalueen. Samaan aikaan Venetsian tasavalta valloitti monia alueita Dalmatian rannikolta. Osmanien valtakunta puolestaan alkoi uhata Kroatiaa 1400-luvun puolivälissä. Kroatian kruunun 1527 saanut Habsburgien monarkia onnistui ajamaan osmanit lopullisesti pois Kroatiasta 1683–1699 suuren Turkin sodan aikana. Tuolloin luotiin myös Kroatian eteläosissa Dubrovnikissa kukoistaneen Ragusan tasavallan rajat.


title: Kroatian historia

text: Kroatiassa nousi 1830- ja 1840-luvuilla illyrismi, jonka kannattajat halusivat yhdistää kaikki eteläslaavit. Sitä seurasi 1860-luvulla piispa Josip Juraj Strossmayerin tukema jugoslavismi. Vuonna 1867 solmittu Itävalta-Unkarin kompromissi oli jakanut Kroatian kahdeksi osaksi, joista toinen kuului kaksoismonarkian sisällä Itävaltaan ja toinen Unkariin. Yhtenäinen Jugoslavian kuningaskunta syntyi lopulta ensimmäisen maailmansodan jälkeen. Kuningas Aleksanteri I halusi kuitenkin kaataa etniset valtiot ja jakoi kansan uusiin provinsseihin. Ante Pavelićin perustama ustaša-ryhmittymä nousi toisen maailmansodan aikana valtaan, kun italialaiset ja saksalaiset perustivat nukkevaltion nimeltä Itsenäinen Kroatian valtio. Ustaša hallitsi väkivaltaisesti, ja sen järjestimissä verilöylyissä ja Jasenovacin keskitysleirillä kuoli 350 000-450 000 ihmistä.


title: Kroatian historia

text: Kroatialaisen Josip Broz Titon johtamat partisaanit taistelivat sodan aikana ustašaa vastaan. Tito itse nousi sodan jälkeen perustetun Jugoslavian liittotasvallan johtoon. Vaikka valtio oli kommunistisen puolueen vallassa, maa oli jaettu etnisten ryhmien mukaan. Vaikka kommunistihallinto järjesti puhdistuksia toisinajattelijoita vastaan, sen aikana koettiin muun muassa Kroatian kevät, jonka aikana muun muassa Kroatian kulttuuri kukoisti. Keskushallinto mureni 1980-luvun lopulla, ja Sloveniassa ja Kroatiassa päätettiin järjestää vapaat vaalit. Kroatia julistautui itsenäiseksi 25. kesäkuuta 1991. Sitä seurasi verinen Kroatian sota. Sodan jälkeen Kroatiasta on tullut matkailuvaltio ja Naton sekä Euroopan unionin jäsenvaltio.


title: Kroatian historia

text: Viimeisimmän jääkauden loppuvaiheissa noin 18 000 vuotta sitten Kroatiassa eläneistä ihmisistä on löytynyt jäännöksiä muun muassa Vela Spilan luolasta Korčulan saarelta. Neoliittisella kaudella (6000–3000 eaa.) alkoi muodostua ensimmäisiä asutuskeskuksia. Adrianmeren rannikon tärkeimmät kulttuurit olivat sydänsimpukkakeramiikkakulttuuri sekä Danilon ja Hvarin kulttuurit. Sisämaasta on löytynyt jäänteitä muun muassa Sopotin ja Korenovon kulttuureista.


title: Kroatian historia

text: Kivikauden muuttuessa pronssikaudeksi niin sanotulla kalkoliittisella kaudella kehittyi Vučedolin kulttuuri (3000–2200 eaa.). Rautakaudella syntyi Kroatian ensimmäiset etniset yhteisöt, joista kreikkalaiset ja roomalaiset kirjoittivat. Heitä kutsuttiin illyrialaisiksi. He asettuivat Balkanin alueelle noin vuonna 1000 eaa., rakennuttivat kukkulalinnoituksia ja tuottivat meripihkasta ja pronssista tehtyjä koruja. Illyrialaiset kohtasivat seuraavien vuosisatojen aikana kreikkalaisia, jotka perustivat 500–300-luvuilla Adrianmeren rannikolle kauppasiirtokuntia. Samaan aikaan keltit tunkeutuivat alueelle pohjoisesta.


title: Kroatian historia

text: Ardiaei-heimon kuningatar Teuta pyysi 200-luvulla eaa. roomalaisilta sotilaallista apua kreikkalaisten kukistamiseksi. Roomalaiset tunkeutuivat Illyriaan ja kaatoivat 168 eaa. viimeisen illyyrihallitsijan Gentiuksen. Illyrian eteläosasta muodostettiin myöhemmin roomalainen Illyricumin provinssi. Roomalaiset laajensivat aluetta ja jakoivat sen vuonna 9 jaa. kahteen provinssiin, Pannoniaan, johon kuului muun muassa nykyisen Kroatian pohjoisosa, ja Dalmatiaan, johon kuuluivat muun muassa nykyisen Kroatian muut osat.


title: Kroatian historia

text: Roomalaisten hallinnollinen keskus oli Salonan kaupunki. Roomalaiset toivat alueelle vaurautta ja rakennuttivat temppeleitä, kylpylöitä ja amfiteattereita. Roomalaiset rakensivat myös tieverkon, joka ulottui Egeanmereltä, Mustallemerelle ja Tonavalle. Kroatian maakuntien merkittävin henkilö oli Salonan lähellä noin vuonna 244 syntynyt keisari Diocletianus. Hän vetäytyi vuonna 305 palatsiinsa, jonka oli rakennettanut lähelle syntymäpaikkaansa. Diocletianuksen palatsi sijaitsee nykyään Splitin historiallisen keskustan sydämessä.


title: Kroatian historia

text: Kristinusko levisi Kroatian alueelle varhain. Jo Paavali viittaa kirjeissään Illyricumiin. Varhaisia kristillisiä katakombeja löytyy muun muassa Krkan kansallispuistosta.


title: Kroatian historia

text: Rooman valtakunta hajosi vuonna 395, ja Kroatia jäi Länsi-Rooman alueelle. Länsi-Rooma kaatui kuitenkin vuonna 476 useiden barbaariheimojen hyökkäysten jälkeen. Gootit halltisivat Dalmatiaa vuoteen 535, jolloin Bysantin Justinianus I valtasi alueen.


title: Kroatian historia

text: Slaavit saapuivat 500–600-luvuilla Balkanin länsiosiin ja asettuivat Bysantin alueelle Adrianmeren rannikolle ja sisämaahan. Yksi heimoista oli Hrvat, jonka nimestä tulee myös Kroatian nimi (kroatiaksi Hrvatska). Itse sanan "hrvat" on katsottu mahdollisesti olevan persialaista alkuperää, mikä viittaa joko kontakteihin persialaisten kanssa tai jopa siihen, että heimo oli persialainen ja omaksui slaavilaisen kielen myöhemmin.


title: Kroatian historia

text: Frankit valtasivat alueen 700-luvun lopulla ja 800-luvun alussa. Kroaatit järjestettiin kahden herttuakunnan alaisuuteen, joita johti paikallinen herttua ("knez"). Kroatian herttuakunta sijaitsi vuoristoisessa Etelä-Kroatiassa, ja sen keskuspaikka oli Knin. Pannonian herttuakunta hallitsi Pohjois-Kroatian alankoalueita, ja sen keskuspaikka oli Sisak. Ensin mainittuun kuului Dalmatia, osia Montenegrosta ja Bosnian länsiosa ja jälkimmäiseen Slavonia sekä Zagorjen ja Zagrebin ympäristöt. Bysantin hallinnassa oli samaan aikaan edelleen useita rannikkokaupunkeja, kuten Zadar, Split ja Dubrovnik sekä Hvarin ja Krkin saaret.


title: Kroatian historia

text:
Frankit käännyttivät kroaatit kristinuskoon, mutta Kaarle Suuren kuoltua 814 Pannonian kroaatit kapinoivat epäonnistuneesti frankkeja vastaan eivätkä saaneet apua Dalmatian kroaateilta, joiden alueet kuuluivat edelleen Bysantille. Herttua Branimir puolestaan kapinoi Bysanttia vastaan ja sai paavi Johannes VIII:lta tunnustuksen valtakuntansa itsenäisyydestä. Tämä toi hänet lähemmäksi Vatikaania ja katolisuuden kansalliseen identiteettiin. Pannonian herttuakunta ajautui 800-luvun lopulla Unkarille, ja samaan aikaan Kroatian herttuakunnassa nousi valtaan Trpimirovićien dynastia.
Ensimmäinen Kroatian kuningas ("kralj") oli Tomislav, joka yhdisti 925 Pannonian ja Dalmatian. Hänen kuningaskuntansa käsitti käytännössä koko nykyisen Kroatian ja osia Bosniasta ja Montenegrosta. Kuningaskuntaa uhkasi 1000-luvulla serbit, bysanttilaiset ja venetsialaiset sekä unkarilaiset, jotka etenivät Pannoniaan. Petar Krešimir IV sai uudelleen haltuunsa Dalmatian. Hänen ja hänen seuraajansa Dmitar Zvonimirin aikana Trpimirovićien valta oli suurimmillaan, kun Bysantin Dalmatia ja Neretvan ruhtinaskunta liitettiin Kroatiaan. Heidän aikanaan myös kroatialainen kulttuuri kukoisti.


title: Kroatian historia

text: Dmitar Zvonimir ja hänen seuraajansa Stjepan II eivät kuitenkaan saaneet perijiä, mikä herätti Unkarin kuninkaan Ladislaus I:n. Hän otti haltuunsa Kroatian kruunun, koska Zvonimirin leski oli hänen sisarensa. Ladislaus liitti valtakuntaansa suuren osan Kroatian pohjoisosia, mutta hän kuoli ennen kuin sai haltuunsa eteläisen Kroatian.


title: Kroatian historia

text: Ladislauksen seuraaja Kálmán jatkoi edeltäjänsä pyrkimyksiä liittää Kroatia Unkariin. Hän kukistikin 1097 kilpailijansa Petar Svačićin ja otti vallan viimeiseltä kroaattikuninkaalta. Kálmán määräsi 1102 "pacta conventa" -sopimuksen, jonka mukaan Unkari ja Kroatia olivat erilliset entiteetit yhteisen Unkarin kruunun alaisuudessa. Vaikka Kroatian johtoon asatettiin oma varakuninkaansa ("ban") ja se sai oman parlamenttinsa, unkarilaiset jättivät kroatialaisaatelin sivurooliin. Kálmán vakuutti 1107 dalmatilaiset aateliset liittämään rannikkoalueet Venetsialta Unkarille. Kálmánin kuoleman jälkeen 1116 Venetsia hyökkäsi Biogradiin ja Lošinjin, Pagin, Rabin ja Krkin saarille. Zadarista oli tullut Dalmatian merkittävin kaupunki, ja se pystyi vielä 1190-luvulla vastustamaan venetsialaisten valtausyrityksiä. Venetsian doge maksoi 1202 neljännen ristiretken sotilaille, jotka paavi Innocentius III:n vastustuksesta huolimatta piirittivät Zadarin ja valtasivat sen.


title: Kroatian historia

text: Kroatia säilytti alueellisen yhtenäisyytensä Unkarin sisällä Béla IV:n (1235–1279) aikaan saakka. Hän perusti Slavonian uudeksi hallintoalueeksi, jonka pääkaupungiksi tuli Zagreb. Samoihin aikoihin Venetsian tasavalta valloitti ison osan Dalmatiasta. Árpádien dynastian sammuttua Venetsia pystyi valtaamaan loputkin Dalmatian kaupungeista ja Bosnia onnistui valtaamaan alueita Kroatian keskiosista.